Projekt pomoci asociovaným krajinám pri budovaní inštitúcií pre prijatie a uplatňovanie acquis communautaire - twinning.

A. Charakteristika budovania inštitúcií v SR
súvisiacich s integráciou do EÚ

	Budovanie inštitúcií tzv. twinning je jednou z priorít Partnerstva pre vstup „Posilnenie inštitucionálneho a administratívneho potenciálu kandidátskej krajiny“ a je zamerané na vybudovanie modernej administratívy a zefektívnenie celej verejnej správy ako podmienky ďalšieho hospodárskeho rozvoja. Účelom twinningu je zabezpečenie efektívneho uplatňovania, resp. vynútenia acquis communautaire na takom stupni ako je to v jednotlivých členských štátoch EÚ. 
V súlade s Agendou 2000, twinning je jednoznačnou iniciatívou Európskej komisie a jeho hlavnou úlohou je pomôcť kandidátskym krajinám rozvinúť ich schopnosť implementovať acquis communautaire do ich právneho systému. 

	Prvé projekty sa začali realizovať v rámci Finančného memoranda 98. Celkovo sa realizovalo za rok 1998 14 twinningových projektov a všetky sú ukončené. Správa hodnotí len prebiehajúce projekty t.j. projekty Finančného memoranda 99, 2000 a 2001. 

Prehľad rozpočtov na twinningové projekty na jednotlivé roky:
Projekty 1999 – 21 twinningových projektov = 16 588 494 EUR
Projekty 2000 – 8 twinningových projektov = 4 820 000 EUR
Projekty 2001 – 6 twinningových projektov = 5 150 000 EUR
Projekty 2001 twinning light – predpokladaný počet projektov je 5 = 480 000 EUR
Projekty 2002 – predpokladaný počet projektov je 19 = 12 405 000 EUR
Projekty 2002 twinning light – predpokladaný počet projektov je 2 = 250 000 EUR

	V rámci finančného memoranda 2001 sa začína realizovať nový druh twinningových projektov „Twinning light“. Ide o špecifické twinningové projekty, ktorých hlavnou črtou je dĺžka trvania – maximálne 6 mesiacov a pri ktorých sa nevyžaduje prítomnosť dlhodobého poradcu.

	EK v Bruseli informovala Národný kontaktný bod v SR pre twinning (NCP) o možnosti zapojenia Slovenskej republiky do twinningových projektov, ktoré sa budú realizovať v krajinách CARDS (Albánsko, Chorvátsko, Bosna a Herzegovina, bývalá Juhoslávia). Do týchto projektov sa môže SR zapojiť v rámci konzorcia s členskou krajinou EÚ ako vedľajší partner. V súčasnosti NCP SR obdržal návrhy na 2 projekty v Albánsku (Posilnenie väzenského systému, Budovanie kapacít azylového a migračného manažmentu) a predložil ich na posúdenie relevantným slovenským rezortom. 

B. Celkové hodnotenie twinningových projektov z pohľadu Národného kontaktného bodu pre twinning .

	Správa o hodnotení twinningu sa predkladá na rokovanie vlády SR raz ročne. Z uznesenia vlády SR č. 491/2001 nie je dostatočne jasné, kto predkladá správu o hodnotení na rokovanie vlády SR a v akom termíne má byť predkladaná na rokovanie vlády SR. Uznesenie je formulované tak, že niektoré rezorty ho chápu ako úlohu predkladať správu o twinningu za svoj rezort na rokovanie vlády SR samostatne v rámci svojho rezortu a to ku 31. aprílu každoročne. V skutočnosti k tomuto dátumu musia rezorty predkladať hodnotiacu správu za svoj rezort Národnému kontaktnému bodu pre twinning v SR (NCP), ktorý následne po zapracovaní podkladov predkladá súhrnnú hodnotiacu správu o realizácii twinningových projektov v SR na rokovanie vlády SR. Termín predkladania správy pre NCP uznesenie nešpecifikuje. Vzhľadom na to je nevyhnutné horeuvedené uznesenie zmeniť a nahradiť ho novým tak, ako je to uvedené v návrhu uznesenia tejto správy. 

	Správa o hodnotení twinningových projektov za obdobie máj 2001-máj 2002 mala byť predložená na rokovanie vlády SR najneskôr v júni 2002. Dôvodom pre zdržanie jej predloženia je novovzniknutý problém riešenia otázky príchodu, pobytu a postavenia twinningových poradcov EÚ pôsobiacich v rámci twinningových projektov na rezortoch ÚOŠS SR. (bližšie kapitola B.4.1). 

Hodnotenie efektívnosti twinningových projektov
	Priebeh a začatie niektorých twinningových projektov je komplikované správnym vypracovaním Technickej zmluvy, ktorá je často vrátená Riadiacim výborom EK v Bruseli na prepracovanie a realizácia projektu sa tak odďaľuje o niekoľko mesiacov. Ďalším nedostatkom je neustály problém vo financovaní projektov zo strany EK v Bruseli. Niektoré projekty, ktoré už boli ukončené ešte nie sú finančne vysporiadané voči slovenským firmám, ktoré zabezpečovali pre twinningové projekty čiastkové služby (napr. preklady). 
	Celkovo možno twinning a twinningové projekty hodnotiť ako efektívny nástroj pri aproximácii a implementácii acquis communautaire do národnej legislatívy SR a to prostredníctvom jeho účasti pri budovaní potrebných inštitúcií, vypracovávaní zákonov a smerníc, vytváraní potrebných systémových opatrení a pod. 
	Napriek niektorým problémom pri implementácii twinningových projektov ÚOŠS hodnotia twinning pozitívne.

B.1 Twinningové projekty v rámci Finančného memoranda 1999

	V rámci Finančného memoranda 1999 bolo schválených 21 twinningových projektov. K dnešnému dňu bol ukončený jeden twinningový projekt, ostatné pokračujú vo svojej realizácii. Väčšina z nich bude ukončená najneskôr do decembra 2002. 
Tabuľkový prehľad twinningových projektov roku 1999
číslo projektu | názov projektu | rezort | partnerská krajina | rozpočet v MEUR
SR 99/IB/FI/01 | Založenie Úradu pre štátnu pomoc SR | Úrad pre štátnu pomoc SR | Rakúsko | 0,8
SR 99/IB/FI/02 | Zlepšenie systému výberu nepriamych daní | Ministerstvo financií SR | Fínsko, Rakúsko | 0,8
SR 99/IB/FI/03 | Súhrnná colná stratégia | Ministerstvo financií SR | Taliansko | 0,45
SR 99/IB/EY/01 | Podpora MH SR pri realizácii všeobecnej energetickej politiky | Ministerstvo hospodárstva SR | Francúzsko, Nemecko | 1,2
SR99/IB/TE/01 | Reforma regulačného rámca v telekomunikáciách | Ministerstvo dopravy, pôšt a telekomunikácií SR | Holandsko | 0,5

SR 99/IB/AG/01

Príprava zavedenia spoločnej poľnohospodárskej politiky

Ministerstvo pôdohospodárstva SR

Španielsko,
Nemecko,
Holandsko

0,78

SR 99/IB/AG/02 | Harmonizácia legislatívy na označovanie, registrovanie a identifikáciu zvierat | Ministerstvo pôdohospodárstva SR | Taliansko | 0,32
SR 99/IB/AG/03 | Harmonizácia legislatívy v oblasti kontroly kvality mlieka a založenie Národného referenčného laboratória | Ministerstvo pôdohospodárstva SR | Nemecko | 0,28
SR 99/IB/JH/01 | Posilnenie a zosúladenie správy štátnych hraníc SR s ohľadom na budúce členstvo v EÚ a príprava na pristúpenie SR k Schengenskému systému | Ministerstvo vnútra SR | Francúzsko, Rakúsko | 0,8
SR 99/IB/JH/02 | Odborná pomoc v oblasti vzdelávania a riadenia policajného zboru | Ministerstvo vnútra SR | Španielsko, Veľká Británia, Holandsko | 0,8
SR 99/IB/JH/03 | Vzdelávanie sudcov | Ministerstvo spravodlivosti SR | Španielsko, Nemecko, Grécko | 0,8
SR 99/IB/JH/04 | Modernizácia súdov | Ministerstvo spravodlivosti SR | Rakúsko | 0,85
SR 99/IB/SO/01 | Zdokonalenie systému ochrany práce v SR | Ministerstvo práce, sociálnych vecí a rodiny SR | Švédsko, Nemecko | 1,2
SK 99/IB/CO/01 | Zavádzanie klasifikácie zamestnaní/príprava na zapojenie do siete EURES | Ministerstvo práce, sociálnych vecí a rodiny SR | Švédsko | 0,725
SK 99/IB/CO/02 | Podporovanie zamestnávania zdravotne postihnutých | Ministerstvo práce, sociálnych vecí a rodiny SR | Rakúsko | 0,5
SK 99/IB/CO/03 | Príprava SR na zapojenie do koordinácie systémov sociálneho zabezpečenia | Ministerstvo práce, sociálnych vecí a rodiny SR | Španielsko | 0,725
SR 99/IB/EN/01 | Inštitucionálne posilnenie a podpora aproximácie a transpozície environmentálnej legislatívy SR a EÚ | Ministerstvo životného prostredia SR | Taliansko | 1,5
SR 99/IB/AG/04 | Poradenstvo pri aproximácii legislatívy a pomoc pri realizácii Štrukturálneho cenzu fariem | Štatistický úrad SR | Taliansko | 0,33

SR 99/IB/OT/01

Podpora Národného programu pre decentralizáciu a modernizáciu verejnej správy

Ministerstvo vnútra SR

Španielsko,
Francúzsko,
Veľká Británia

1,2

SR 99/IB/EC/01 | Inštitucionálny rozvoj v oblasti štandardizácie a certifikácie | Úrad pre normalizáciu, metrológiu a skúšobníctvo SR | Nemecko, Rakúsko | 0,635
SR 99/IB/FI/04 | Vytvorenie nezávislej inštitúcie pre verejné obstarávanie | Úrad pre verejné obstarávanie | Taliansko, Švédsko | 0,7

B.2 Twinnigové projekty v rámci Finančného memoranda 2000

	V rámci Finančného memoranda 2000 sa jeden projekt nerealizuje twinningom, nakoľko sa neprihlásil žiadny partner z členských krajín EÚ a prešiel na Technickú asistenciu. Ide o projekt Podpora vytvorenia garančného fondu, ktorý sa mal realizovať na Národnom úrade práce SR. Z twinningových projektov roku 2000 sú ukončené dva, ostatné sa realizujú podľa časového harmonogramu Twinningovej zmluvy.

Tabuľkový prehľad twinningových projektov roku 2000
číslo projektu | názov projektu | rezort | partnerská krajina | rozpočet v MEUR
SK 00/IB/SO/01 | Rozvoj sociálneho dialógu na bipartitnej úrovni | Ministerstvo práce, sociálnych vecí a rodiny SR | Holandsko, Veľká Británia | 1,00
SK 00/IB/EN/01 | Implementácia EIA v oblasti životného prostredia | Ministerstvo životného prostredia SR | Nemecko, Švédsko | 0.7
SK 00/IB/EN/02 | Posilnenie Slovenského inšpektorátu životného prostredia | Ministerstvo životného prostredia SR | Dánsko | 0,2
SK 00/IB/ST/01 | Cenzus malých a stredných podnikov | Štatistický úrad SR | Španielsko, Rakúsko | 0,3
SK00/IB/JH/01 | Podpora Národného programu boja proti korupcii | Úrad vlády SR | Španielsko | 0,71
SK 00/IB/EC/01 | Uplatnenie zákona o technických požiadavkách na výrobky a posudzovaní zhody a odborná pomoc v procese prijímania legislatívy EÚ v oblasti voľného pohybu tovarov | Úrad pre normalizáciu, metrológiu a skúšobníctvo SR | Španielsko | 0.56

SK 00/IB/JH02

Boj proti drogám

Úrad vlády SR

Francúzsko, Nemecko, 
Veľká Británia

0,65

SK 00/IB/OT/01 | Zlepšenie situácie Rómov | Úrad vlády SR | Francúzsko, Švédsko | 0,55

B.3 Twinningové projekty v rámci Finančného memoranda 2001

	V dňoch 6. – 8. 11.2002 sa v priestoroch Delegácie EK v Bratislave konali výberové stretnutia zástupcov slovenských rezortov a zástupcov rezortov členských krajín EÚ v rámci výberu twinningového partnera pre projekty roku 2001. EK v Bruseli schválila na rok 2001 8 projektov avšak twinningom sa bude realizovať len 6. Na projekt „Podpora systému trhovej kontroly v oblasti ochrany spotrebiteľa a zdravia“, ktorý malo realizovať Ministerstvo hospodárstva SR sa neprihlásila žiadna členská krajina EÚ a tak sa projekt bude realizovať formou Technickej asistencie. Na projekt „Plán obchodného rozvoja“, ktorý mal byť realizovaný Colným riaditeľstvom SR sa prihlásil len jeden záujemca, ktorý nebol slovenskou stranou akceptovaný. Nakoľko sa ani v druhom opakovanom kole výberu nepodarilo nájsť adekvátneho partnera projekt sa tiež bude realizovať formou Technickej asistencie. 
	Z twinningových projektov roku 2001 sa realizujú dva a ostatné sú v procese prípravy na realizáciu.

Tabuľkový prehľad twinningových projektov roku 2001
číslo projektu | názov projektu | rezort | partnerská krajina | rozpočet v MEUR
SR/01/EY/01 | Podpora energetickej politiky SR | Ministerstvo hospodárstva SR | Nemecko | 0,8
SR/01/TR/01 | Harmonizácia v železničnej doprave | Ministerstvo dopravy, pôšt a telekomunikácií SR | Holandsko | 0,5
SR/01/OT/01 | Kontrola potravín | Ministerstvo pôdohospodárstva SR | Holandsko | 0,35
SR/01/JHA/01 | Posilnenie nezávislosti súdnictva | Ministerstvo spravodlivosti SR | Grécko | 1,0

SR/01/SPP/01

Rozvoj inštitucionálneho rámca a administratív-nych kapacít pre programovanie a implementáciu štrukturálnych fondov

Ministerstvo výstavby a regionálneho rozvoja SR

Francúzsko, 
Írsko

1,5

SR/01/FI/02

Verejná vnútorná finančná kontrola

Ministerstvo financií SR

Francúzsko,
Švédsko

1,0

B.4. Nedostatky vznikajúce pri implementácii twinningových projektov

B.4.1. Nedostatky, ktoré rieši slovenská strana

Riešenie otázky príchodu, dlhodobého pobytu a postavenia twinningových predvstupových poradcov v SR
	Dňom 1.4.2002 vstúpil do platnosti nový zákon č. 48/2001 o pobyte cudzincov a o zmene a doplnení niektorých zákonov. Platnosť tohto zákona vylučuje možnosť použitia doterajšieho postupu pri prihlasovaní poradcov a mení aj ich postavenie na Slovensku. Poradcom na základe verbálnej nóty ich zastupiteľského úradu na Ministerstvo zahraničných vecí SR  bol do 1.4.2002 prideľovaný štatút „administratívno-technického pracovníka“ s vystavením ATP preukazu a udelením ZZ značiek na osobné automobily. Tento postup nebol právne podložený a zároveň poskytoval poradcom také výhody, aké im podľa Prílohy A Rámcovej dohody neprislúchajú. Z pohľadu MZV SR išlo o dočasné riešenie. Keďže ÚV SR do obdobia vstupu SR do EÚ zmenu tohto postupu nepredpokladal, písomne oznámil veľvyslancovi Delegácie EK v Bratislave o jeho zachovaní až do momentu vstupu SR do EÚ. Zákon č. 48/2001 doterajší postup ruší a ÚV SR oboznámil Delegáciu EK v Bratislave (ďalej len delegácia) o novom postupe pri príchode, pobyte a postavení poradcov v SR. Delegácia s touto zmenou zásadne nesúhlasila a požiadala podpredsedníčku vlády SR pre európsku integráciu (PPV EI) o jej prehodnotenie a zachovanie doterajšieho postupu. PPV EI promptne požiadala ministra vnútra SR a ministra zahraničných vecí SR o vyjadrenie. Stanovisko oboch ministrov je za rešpektovanie nového zákona. ÚV SR sa prikláňa k tomuto riešeniu. PPV EI o tomto stanovisku oficiálne informovala veľvyslanca delegácie. Delegácia v snahe zachovať predchádzajúci postup požiadala EK v Bruseli o možnosť zastrešiť poradcov priamo pod Delegáciu EK v Bratislave a na základe tejto akreditácie by im MZV SR opätovne vydávalo ATP preukazy a ZZ značky. V prípade, že EK v Bruseli tento krok neschváli bude sa príchod, pobyt a postavenie poradcov riadiť zákonom č. 48/2001, ktorý v maximálnej miere uľahčuje poradcom prihlasovaciu povinnosť na cudzineckej a hraničnej polícii a od poradcov vyžaduje rovnaké náležitosti, aké by musel predkladať pri žiadosti o dlhodobý pobyt v ktorejkoľvek krajine EÚ. 
	Platnosť zákona je okamžitá. MZV SR už nebude vydávať ATP preukazy ani ZZ značky poradcom prichádzajúcim v rámci nových projektov. Poradcom, ktorí v súčasnosti pôsobia na území SR budú ATP preukazy ponechané, prípadne im bude platnosť preukazu predĺžená avšak len do doby keď MZV SR nezačne vydávať nový druh ATP preukazov a staré budú stiahnuté z obehu. (Platné pre všetky ATP preukazy t.j. aj pre riadnych ATP pracovníkov). MZV SR predpokladá komplexnú výmenu ATP preukazov v septembri 2002.  V prípade, že bude poradcovi v rámci výmeny ATP preukazov preukaz odobratý a jeho pôsobenie v SR nebude ukončené, bude povinný sa až do svojho odchodu riadiť zákonom č. 48/2001. 
	Po zaslaní stanoviska Delegácie EK v Bratislave o možnosti zastrešenia poradcov bude ÚV SR ihneď informovať všetky zastupiteľské úrady, sektorových koordinátorov a samotných poradcov o zmene postupu pri príchode, pobyte a postavení twinningových poradcov v SR.

Manuál príchodu, dlhodobého pobytu a postavenia twinningových predvstupových poradcov v SR
	Nový manuál podľa ktorého sa budú riadiť twinningoví predvstupoví poradcovia, ktorí už pôsobia, alebo budú pôsobiť na území SR v rámci twinningových projektov bude vypracovaný po zaslaní stanoviska Delegácie EK v Bruseli o možnosti zastrešenia poradcov delegáciou. Manuál bude ihneď zaslaný všetkým sektorovým koordinátorom a po jeho preložení do jazyka anglického i zastupiteľským úradom členských štátov EÚ v SR, jednotlivým poradcom a Delegácii EK v Bratislave.

„SubsidiaryLetter“ (Dodatočný list)
	V správe hodnotiacej twinningové projekty a predloženej na rokovanie vlády SR v máji 2000 sa uvádza, že podľa skúsenosti a slov zástupcov Delegácie EK v Bratislave je k „Letter of Mission“ – list poverenia potrebné twinningovým predvstupovým poradcom vydávať i „Subsidiary Letter – dodatočný list, ktorý vydá príslušný rezort, na ktorom poradca pôsobí a ktorý potvrdzuje jeho pôsobenie na rezorte. List má byť vydávaný v jazyku slovenskom a v jazyku anglickom tak pre poradcov, ako aj pre jeho rodinných príslušníkov. Napriek tomu rezorty takéto listy poradcom nevydávajú. Vzhľadom na to, sa opätovne apeluje na rezorty, aby tieto listy poradcom a jeho rodinným príslušníkom začali vydávať. Tieto listy majú svoje opodstatnenie hlavne v súčasnosti, kedy ešte nie je doriešená otázka ich registrácie a postavenia.

Twinningová informačná brožúra
	Informačná brožúra o twinningu a twinningových projektoch, ktorá  bola vydaná v roku 2001 obsahujúca úvod do twinningu, základné charakteristiky twinnigu a hodnotenie twinningových projektov realizovaných v rámci Finančného memoranda 1998, 1999 a 2000 je dostupná na odbore komunikačnej stratégie a vzdelávania Úradu vlády SR a na stránke www.vlada.gov.sk/eu alebo www.integracia.vlada.gov.sk

Twinningový workshop
	V novembri 2001 sa v hoteli Bôrik konal twinningový workshop pre slovenské twinningové rezorty organizovaný Delegáciou EK v Bratislave v spolupráci s ÚV SR. Workshop sa organizoval s cieľom urýchliť a zefektívniť proces prípravy Technickej zmluvy twinningových projektov  a predísť chybám pri jeho vypracovávaní. Workshop sa konal niekoľko dní po výberových konaniach partnerských krajín EÚ, t.j. v čase kedy rezorty začínajú vypracovávať Technické zmluvy projektov.

Spolupráca s rezortmi uskutočňujúcimi twinningové projekty
	Spolupráca s rezortmi a sektorovými koordinátormi v rámci rezortu je veľmi dobrá. Jediným nedostatkom je predkladanie hodnotiacich správ o twinningových projektoch Národnému kontaktnému bodu v SR pre twinning, čo bolo pravdepodobne spôsobené zmätočným uznesením č. 491/2001, ktorého zmenu táto správa navrhuje a predkladá návrh nového uznesenia. Nové uznesenie by malo zaručiť posilnenie tejto stránky spolupráce medzi NCP a twinningovými sektorovými koordinátormi.

B.4.2 Nedostatky, ktoré by mala riešiť Európska komisia v Bruseli

Zmeny twinningových manuálov
 	Zmeny twinnningových manuálov pokračujú, aj keď ide len o malé čiastkové zmeny, týkajú sa najdôležitejších kapitol manuálu zahrňujúcich finančné otázky. Twinningový proces je vyvíjajúcim sa nástrojom predvstupovej pomoci EÚ a tak je pravdepodobné, že i v budúcnosti nastanú ďalšie zmeny twinningového manuálu.

Priebeh financovania
	EK by mala zabezpečiť väčšiu plynulosť peňažného toku finančných prostriedkov určených pre twinningové projekty. Nedostatok financií bráni realizácií twinningových projektov a vedie k obmedzenému dosahovaniu cieľov projektov. Vážny problém nastáva u projektov, ktoré sú už ukončené avšak finančne nevysporiadané voči slovenským firmám, ktoré zabezpečovali služby v rámci realizácie jednotlivých aktivít projektov. Firmy sa s prosbou o pomoc obrátili na NCP SR avšak zabezpečenie finančných prostriedkov pre projekty nie je v jeho kompetencii. NCP prešetril situáciu na CFCU a na MF SR. Stanovisko oboch požiadaných subjektov jednoznačne potvrdil, že problém musí riešiť EK v Bruseli nakoľko nedostatočné zabezpečovanie finančných prostriedkov pre projekty je spôsobené zo strany EK. 

C. Hodnotenie twinningových projektov z pohľadu CFCU

	Dôležitým článkom v organizačnej štruktúre twinningových projektov je Centrálna finančná a kontraktačná jednotka (CFCU). 
	Hlavnou úlohou CFCU v twinningových projektoch je tzv. „payment agent“. Vychádza sa pritom zo zásady, že dohoda je uzatvorená medzi dvomi twinningovými partnermi, ktorí vyjednávajú navzájom podmienky budúcej zmluvy a spolupráce a sú hlavnými signatármi zmluvy. Spolupráca je finančne podporovaná zo strany EÚ prostredníctvom CFCU. 
	CFCU taktiež zabezpečuje pre EK hlásenia s mesačnou aktualizáciou kontraktov a platieb (vrátane twinningových projektov) v systéme PERSEUS.
	Okrem funkcie „payment agenta“ CFCU vstupuje do procesu realizátora verejnej súťaže v presne stanovených prípadoch, ktoré musia byť uskutočnené podľa pravidiel PHARE. 

	CFCU vyhodnocuje twinningové projekty z finančného hľadiska. Stav údajov za roky 1999 a 2000 je nasledovný:

Hodnotenie twinningových projektov roku 1999 z pohľadu CFCU 

číslo projektu

názov projektu

kontrahovaný rozpočet
v
EUR

uskutočnené úhrady celkom

SR99/IB/EC/01 | Inštitucionálny rozvoj v oblasti štandardizácie a certifikácie | 633 456,13 | 403 499,82
SR99/IB/FI/01 | Založenie Úradu pre štátnu pomoc SR | 800 000,00 | 287 888,03
SR99/IB/FI/04 | Vytvorenie nezávislej inštitúcie pre verejné obstarávanie | 435 976,00 | 226 595,95
SR99/IB/JH/04 | Modernizácia súdov | 481 826,00 | 221 229,95
SR99/IB/JH/03 | Vzdelávanie sudcov | 647 767,07 | 293 313,88
SR99/IB/JH/01 | Posilnenie a zosúladenie správy štátnych hraníc SR s ohľadom na budúce členstvo v EÚ a príprava na pristúpenie SR k Schengenskému systému | 800 000,00 | 529 420,17
SR99/IB/JH/02 | Odborná pomoc v oblasti vzdelávania a riadenia policajného zboru | 798 362,00 | 323 466,88
SR99/IB/AG/02 | Harmonizácia legislatívy na označovanie, registrovanie a identifikáciu zvierat | 320 000,00 | 237 857,34
SR99/IB/AG/04 | Poradenstvo pri aproximácii legislatívy a pomoc pri realizácii Štrukturálneho cenzu fariem | 330 000,00 | 302 626,78
SR99/IB/EN/01 | Inštitucionálne posilnenie a podpora aproximácie a transpozície environmentálnej legislatívy SR a EÚ | 1 099 979,00 | 731 751,23
SR99/IB/EY/01 | Podpora MH SR pri realizácii všeobecnej energetickej politiky | 1 194 182,00 | 807 989,66
SR99/IB/FI/03 | Komplexná colná stratégia | 450 000,00 | 207 880,00
SR99/IB/FI/02 | Zlepšenie systému výberu daní | 714 836,00 | 384 051,65
SR99/IB/SO/01 | Zdokonalenie systému ochrany práce v SR | 1 199 996,00 | 998 989,62
SR99/IB/OT/01 | Podpora Národného programu pre decentralizáciu a modernizáciu verejnej správy | 854 740,00 | 472 538,13
SR99/IB/CO/02 | Podporovanie zamestnávania zdravotne postihnutých | 500 000,00 | 471 668,94
SR99/IB/CO/01 | Zavádzanie klasifikácie zamestnaní/príprava na zapojenie do siete EURES | 724 979,00 | 480 390,31
SR99/IB/CO/03 | Príprava SR na zapojenie do koordinácie systémov sociálneho zabezpečenia | 668 727,73 | 305 784,99

Hodnotenie twinningových projektov roku 2000 z pohľadu CFCU 

číslo projektu

názov projektu

kontrahovaný rozpočet
 v 
EUR

uskutočnené úhrady celkom

SK00/IB/OT/01 | Zlepšenie situácie Rómov | 550 000,00 | 143 483,22
SK00/IB/SO/01 | Rozvoj sociálneho dialógu na bipartitnej úrovni | 1 000 000,00 | 281 948,63
SK00/IB/EN/01 | Implementácia EIA v oblasti životného prostredia | 499 789,49 | 189 990,00
SK00/IB/EN/02 | Posilnenie Slovenského inšpektorátu životného prostredia | 198 956,00 | 144 503,91
SK00/IB/JH/01 | Podpora Národného programu boja proti korupcii | 709 891,00 | 267 307,08
SK00/IB/JH/02 | Boj proti drogám | 649 998,00 | 489 009,53
SK00/IB/ST/01 | Cenzus malých a stredných podnikov | 299 902,00 | 176 128,58

D. Hodnotenie twinningových projektov z pohľadu Predvstupových poradcov pôsobiacich v SR

K hodnoteniu twinningových projektov z pohľadu Predvstupových poradcov (PAA) sa pristúpilo z dôvodu zabezpečenia objektivity celkového výsledného efektu hodnotenia projektov. 

	Vo všeobecnosti možno konštatovať, že experti sú s realizáciou projektov spokojní. Uskutočňujú množstvo školení, prednášok a seminárov, navštevujú slovenské inštitúcie, ktoré sú do projektov zaradené a vo väčšine projektov sa darí dosahovať stanovené ciele. Poradcovia však poukazujú aj na nedostatky, z ktorých niektoré je možné riešiť v rámci možností SR, iné sú v kompetencií Európskej komisie. Poznatky je možné zhrnúť do nasledovných oblastí:

•	Znovu otvorená otázka ich príchodu, dlhodobého pobytu a postavenia v SR. Poradcovia žiadajú urýchlené riešenie tejto závažnej otázky. V prípade, že už nevlastnia ATP preukaz a ešte nemajú žiadne oficiálne vyjadrenie z ÚV SR ako ďalej pri prihlasovaní postupovať, je pobyt  poradcov a ich rodinných príslušníkov v SR „nelegálny“.
•	Možná nadbytočnosť sektorov, resp. tímov pri realizácii twinningových projektov. Niektorí predvstupoví poradcovia vyslovili pochybnosť, či nedochádza v niektorých prípadoch k duplicite aktivít, ktoré sa paralelne uskutočňujú vo viacerých sektoroch.
•	Oneskorenie financovanie projektov. V dôsledku oneskorenia financovania boli projekty obmedzené vo svojich aktivitách niekedy aj viac ako 6 mesiacov. Na druhej strane sa vyskytli úvahy, či by nebolo možné v niektorých prípadoch projekty financovať s menším objemom finančných prostriedkov, ako bolo pôvodne navrhnuté.
•	V niektorých prípadoch sa vyskytli organizačné problémy so zabezpečením technického vybavenia (výpočtovej a kancelárskej techniky), personálneho obsadenia apod. Predvstupoví poradcovia konštatovali problémy v prvej fáze realizácie projektu, prameniace z potreby riešiť administratívne a byrokratické záležitosti, v prípade absencie asistentov. Táto skutočnosť spôsobila nedostatok priestoru, ktorý mohli predvstupoví poradcovia venovať koordinácii aktivít projektu ako aj nemožnosť koncentrovať sa v dostatočnej miere na ciele projektu a ich naplňovanie, pretože vykonávajú i iné úlohy vyplývajúce z ich náplne práce, ale často aj nad jej rámec.
•	Vyskytli sa problémy s colným vybavovaním. Jednalo sa o nesprávny postup, kde colné orgány mylne žiadali certifikát o pôvode tovaru, namiesto vyhlásenia predajcu v súlade s rozhodnutím Asociačnej rady č. 2/97, čl. 21. Fakturovaná cena predmetného tovaru nepresahovala 6000,- EUR. 
•	Experti navrhujú rozšíriť okruh recipientov o okresné úrady, Agentúru pre rozvoj vidieka. Odporúča sa zintenzívnenie spolupráce s regiónmi. 
•	Nedostatočná je aj medziministerská (medzirezortná) komunikácia. Často je nedostatočná komunikácia medzi rozhodovacou a výkonnou úrovňou na rezortoch, ale i medzi sekciami a odbormi na rezortoch.
•	Predvstupoví poradcovia sa domnievajú, že trvanie niektorých twinningových projektov by bolo potrebné predĺžiť, s cieľom úspešnej a efektívnej realizácie twinnigových projektov. 

E. Hodnotenie twinningových projektov z pohľadu twinningových ústredných orgánov štátnej správy.

E.1. Projekty v rámci Finančného memoranda 1999

1. Úrad pre štátnu pomoc SR

Pr. SR 99/IB/FI/01 - 	Založenie Úradu pre štátnu pomoc SR, 
partnerská krajina - Rakúsko
finančné krytie – 0,8 MEUR

Cieľom tohto projektu je posilnenie inštitucionálnych a administratívnych kapacít Slovenskej republiky tak, aby v čase vstupu postupovala v súlade s ustanoveniami Európskej dohody o pridružení v oblasti štátnej pomoci a plne implementovala acquis v takej miere, v akej sa vzťahuje na problematiku štátnej pomoci. Twinningový projekt naviac významne podporuje Slovenskú republiku v jej úsilí uzatvoriť Kapitolu 6 – Hospodárska súťaž v rámci negociačných rokovaní v prístupovom procese Slovenskej republiky do Európskej únie. Úrad pre štátnu pomoc dosiahol značný pokrok vo všetkých otvorených otázkach Návrhu spoločnej pozície a mal by byť schopný poskytnúť akceptovateľné riešenia pre uzatvorenie Kapitoly 6 v druhom štvrťroku 2002. Za predvstupového poradcu bol zvolený Willy Sigl. Projekt by mal byť ukončený 31.10.2002.
	Po určitých ťažkostiach v úvodnej fáze projektu implementácia projektu úspešnej pokračuje. Za predpokladu, že rozsah pokroku bude môcť byť zachovaný aj po dobu zostávajúcich šiestich mesiacov, projekt zabezpečí úspešné dosiahnutie plánovaných výsledkov, ktoré sú spomenuté vyššie. K doteraz dosiahnutému pokroku prispela veľmi dobrá spolupráca medzi twinningovými partnermi a Úradom pre štátnu pomoc, ako aj významne zlepšujúce sa vzťahy s poskytovateľmi štátnej pomoci. Twinningový projekt bol tiež primerane podporovaný Delegáciou EK na Slovensku a Európskou komisiou v Bruseli. Podľa odhadov predvstupového poradcu sa dá predpokladať, že uskutočnenie projektu bude možné s menším objemom finančných prostriedkov, ako bolo na začiatku plánované.
Projekt sa realizuje.

2. Ministerstvo financií SR

Pr. SR 99/IB/FI/02 – Zlepšenie systému výberu nepriamych daní 
partnerská krajina -  Fínsko
			finančné krytie – 0,8 MEUR	

Tento projekt sa zameriava na metodológiu výberu daní, daňovej kontroly a poskytovanie informácií. Každá téma je rozdelená do niekoľkých čiastkových tém. Počas projektu bola v rámci všetkých čiastkových tém využívaná pracovná metóda školení pre slovenských odborníkov, aby sme podporili slovenskú Daňovú správu v prístupovom procese pri dosahovaní krátkodobých cieľov tohto twinningu ( implementácia zásad na riešenie vnútorných a vonkajších prístupových nezrovnalostí ). Strednodobé ciele (zlepšené daňové kontroly a účinnosť kontrol) budú podľa Twinnigovej technickej zmluvy dosiahnuté poskytovaním správ a návrhov týkajúcich sa metodológie výberu daní. Predvstupovým poradcom je Kari Huhtala.
Spätná väzba, získaná vyhodnotením dotazníkov vyplnených účastníkmi seminárov poukazuje na vysoký záujem o výstupy projektu. Predvstupový poradca vysoko pozitívne hodnotí spoluprácu so slovenským vedením projektu, spôsobený organizačno – technickými problémami na začiatku projektu, bude viesť k predĺženiu implementačnej časti projektu do konca októbra 2002.
Projekt sa realizuje.

Pr. SR 99/IB/FI/03 - 	Súhrnná colná stratégia, 
partnerská krajina -  Taliansko
finančné krytie – 0,45 MEUR

Tento projekt je zameraný na zlepšenie organizácie a riadenia hraničných prechodov, zabezpečenie efektívnej kontroly a predovšetkým zabezpečenie ochrany budúcej vonkajšej hranice Európskej únie. Spolu s twinningovým projektom SR 99/IB/JH/01 realizovaným Ministerstvom vnútra SR a ostatnými PHARE projektmi realizovanými Ministerstvom financií SR v tejto oblasti tvorí časť prípravy SR na prijatie Schengenských pravidiel. S realizáciou projektu sa začalo po príchode predvstupového poradcu Salvatore Recana dňa 14. januára 2002. Doteraz sa uskutočnilo 11 misií krátkodobých expertov, vrátane prehliadky strategickej hranice s Ukrajinou (hraničné priechody Čierna nad Tisou a Vyšné Nemecké).
Predvstupový poradca vysoko pozitívne hodnotí dobrú spoluprácu s osobami zainteresovanými do realizácie projektu na slovenskej strane, predovšetkým so zástupcami Hraničnej a cudzineckej polície, Colného riaditeľstva Ústredného kontrolného a skúšobného ústavu poľnohospodárskeho a Štátnej veterinárnej správy, ako aj ochotu a súčinnosť príslušných zástupcov Ministerstva financií SR. Spolupráca s CFCU je na dobrej úrovni. Jediným problémom bola požiadavka certifikátu o pôvode tovaru vydaného Obchodnou komorou namiesto vyhlásenia predajcu, čo dosť skomplikovalo a spomalilo nákup výpočtovej techniky. Pri vybavovaní povolenia k pobytu, ako aj ďalších formalít sa predvstupový poradca nestretol so žiadnymi problémami. Všetky doteraz zrealizované aktivity sú v súlade s pracovným plánom, ktorý bol schválený na prvom zasadnutí riadiaceho výboru pre projekt. Aj napriek oneskorenému začatiu projektu je predvstupový poradca presvedčený, že ciele stanovené v twinningovej zmluve budú dosiahnuté. Vedúci projektu žiada o predĺženie trvania projektu do 13. januára 2003, aby bola dodržaná plánovaná doba realizácie projektu – jeden rok. Avšak aj v prípade, že by toto nebolo schválené, bude možné – podľa vyjadrenia predvstupového poradcu – ukončiť projekt aj skôr.
Projekt sa realizuje.

3. Ministerstvo hospodárstva SR

Pr. SR 99/IB/EY/01 – Podpora MH SR pri implementácii súhrnnej energetickej politiky
 	partnerská krajina – Francúzsko
			  finančné krytie – 1,2 MEUR

Tento projekt pozostáva z troch podprojektov:
1.	Právne rady v energetickej legislatíve a implementácia energetickej politiky, najmä v oblasti vnútorného trhu – vyhlášky týkajúce sa elektriny a plynu
2.	Odporúčania týkajúce sa založenia Regulačného úradu
3.	Poradenstvo zamerané na prístup tretích subjektov do siete

Twinningový covenant bol podpísaný dňa 11.8.2000. Projekt sa začal realizovať 5.9.2000, s predpokladaným termínom ukončenia 08/2002.

	Cieľom podprojektu č.1 je prevzatie acquis communautaire v oblasti, ktorú pokrýva Smernica pre spoločné pravidlá na trhu s elektrickou energiou (č.96/92/CE) a so zemným plynom (98/30/EC), transparentnosti cien, prípravy pre vytvorenie a fungovanie regulačného úradu, ako aj vytvorenie vnútorného trhu s elektrinou a plynom.

	Predvstupoví poradcovia spolupracovali pri návrhoch zákonov, dôležitých z hľadiska vstupu do EÚ. Ide najmä o zákon č. 276/2001 o regulácii v sieťových odvetviach, novelu zákona č. 70/98 o energetike a tiež prípravu sekundárnej legislatívy v oblasti tranzitu plynu a otvárania trhu s energiou. Uskutočnili sa semináre a študijné cesty zamerané na skúsenosti krajín EÚ v regulácii elektroenergetiky a plynárenstva (Anglicko, Francúzsko, Portugalsko, Španielsko), na skúsenosti v oblasti trhov s elektrinou a plynom, taríf pre plynárenstvo, podmienok pre prístup do siete. Zorganizovali sa krátkodobé pobyty expertov z krajín EÚ, najmä pre oblasť reštrukturalizácie baníctva a pre oblasť štátnych hmotných rezerv.

	Podprojekt č. 2 je zameraný na podporu vytvorenia nového regulačného rámca. Bol ukončený v zmysle covenantu v 03/2002. O možnosť predĺžiť ho o 4 mesiace bola požiadaná Delegácia EK tzv. „ side letterom“, nakoľko v období od 12/2001 do 03/2002, kedy sa čakalo na vyjadrenie Delegácie EK (predĺženie bolo zamietnuté), si poradcovia rie3ili osobné problémy. Podprojekt č. 2 splnil svoj účel. Úrad pre reguláciu sieťových odvetví bol oficiálne založený v 08/2001 v zmysle zákona č .276/2001 o regulácii sieťových odvetví, reálne začal pracovať až po vymenovaní Regulačnej rady v 11/2001.

	V rámci podprojektu č. 3 poradcovia spolupracovali pri tvorbe všeobecne záväzných právnych predpisov pre oblasť otvárania trhu, ako aj návrhoch riešenia uviaznutých nákladov.
Projekt sa realizuje.

4. Ministerstvo dopravy, pôšt a telekomunikácií SR

Pr. SR 99/IB/TE/01 – Aproximácia legislatívy a pomoc pri vytváraní nezávislej inštitúcie pre dohľad nad telekomunikačným úradom
  partnerská krajina – Holandsko
			  finančné krytie – 0,5 MEUR

	Projekt sa realizuje od 19.1.2001, jeho pôvodné uvažované trvanie 12 mesiacov bolo predĺžené do 31.10.2002. Rozpočet projektu vo výške 500 000 EUR bol zatiaľ vyčerpaný v sume 455 638 EUR. Predvstupovým poradcom, tzv. PAA je Bart Schaap. Podstatou projektu je asistencia Ministerstvu dopravy, pôšt a telekomunikácií SR a Telekomunikačnému úradu SR v oblasti budovania inštitúcií, t.j. aproximácia sekundárnej legislatívy EÚ, definovanie kompetencií, štruktúry a ľudských zdrojov. Súčasť twinningu je aj pomoc krátkodobých expertov pri obstarávaní zariadenia pre Telekomunikačný úrad z prostriedkov PHARE vo výške 1 mil. EUR. Kontrakt s vybraným dodávateľom bol už uzavretý a v súčasnosti prebieha inštalovanie zriadenia na TÚ SR.
Projekt sa realizuje.

5. Úrad pre verejné obstarávanie

Pr. SR 99/IB/FI/04 – Vytvorenie nezávislej inštitúcie pre verejné obstarávanie 
partnerská krajina – Taliansko, Švédsko
			finančné krytie – 0,85 MEUR

Twinngový covenant tohto projektu bol schválený dňa 11.5.2001. Predvstupový poradca zahájil svoju činnosť dňa 22.5.2001. Cieľom projektu, ktorý bol rozdelený na päť fáz, je podpora Slovenskej republiky pri plnení požiadaviek acquis communautaire v oblasti verejného obstarávania, garantovanie nezávislého dohľadu nad verejným obstarávaním a rešpektovanie zásady nediskriminácie pri postupoch predchádzajúcich uzatvoreniu zmluvy prostredníctvom uplatňovania/dodržiavania Zákona o verejnom obstarávaní a zabezpečenie efektívnej činnosti Úradu pre verejné obstarávanie. Prvé dve fázy projektu boli ukončené. Niektoré aktivity plánované pre fázy III, IV, V tohto twinningového projektu už boli iniciované. Fáza III projektu, zameraná hlavne na monitorovanie a štatistické vyhodnocovanie (postupov) verejného obstarávania a uplatňovanie opravných prostriedkov v oblasti verejného obstarávania, sa začala v decembri 2001 misiou sudkyne z Dvora auditorov v Taliansku. Touto misiou sa začala analýza systému opravných prostriedkov upraveného Smernicami EÚ č. 89/665/EEC a 92/13/EEC a jeho porovnanie s jestvujúcim systémom na Slovensku s cieľom zosúladenia slovenského systému s predmetnými smernicami v EÚ. Cieľom IV. fázy projektu bolo zorganizovanie 3 seminárov a 4 workshopov zameraných na národnú legislatívu v oblasti verejného obstarávania a uplatňovanie legislatívy EÚ v oblasti verejného obstarávania v členských štátoch EÚ zúčastnených na projekte. Fáza V je zameraná na organizovanie stáží v členských krajinách. Prvá stáž prebehla vo februári 2002 v Ríme. Zúčastnili sa jej ôsmi pracovníci Úradu pre verejné obstarávanie.
Termín ukončenia projektu je august 2002.

6. Úrad pre normalizáciu, metrológiu a skúšobníctvo SR

Pr. SR 99/IB/EC/01 – Inštitucionálny rozvoj v oblasti štandardizácie a certifikácie 
partnerská krajina – Nemecko
			  finančné krytie – 0,635 MEUR

 	V máji 2001 bol schválený twinningový covenant a 28. mája zahájil svoju činnosť predvstupový poradca. Bol odsúhlasený podrobný program akcií, ktoré sa podľa príslušného časového harmonogramu postupne plnia. Do konca roka 2001 bolo uskutočnených 18 akcií a v roku 2002 do 30. apríla ďalších 10 akcií. Medzi nimi už bolo 10 takých, ktoré boli kompletne ukončené, čiže bol splnený čiastkový cieľ. Ostatné akcie pokračujú podľa harmonogramu ďalej. Z nakontrahovaných finančných prostriedkov bolo už vyplatených k 30. aprílu 2002  0,321 MEUR. Termín ukončenia projektu je december 2002.
Projekt sa realizuje.

7.  Ministerstvo spravodlivosti SR

Pr. SR 99/IB/JH/03 – Vzdelávanie sudcov
  partnerská krajina - Španielsko
			 finančné krytie: 0,8 MEUR

	Tento twinningový projekt sa delí na štyri podprojekty:
1.	Implementácia nového systému vzdelávania sudcov
2.	Vzdelávacie aktivity
3.	Vytvorenie centra dokumentácie EÚ
4.	Odbremenenie súdov

Implementácia nového systému vzdelávania sudcov –cieľom je vznik Sudcovskej akadémie. Postupne začali fungovať zmiešané pracovné skupiny zložené z expertov SR a twinningových partnerov, pôsobiace pri podprojektoch pre založenie Sudcovskej akadémie (SA) a vytvorenie Centra dokumentácie EÚ. K termínu vypracovania tejto správy boli k dispozícii návrhy dokumentov týkajúce sa štatusových otázok SA a slovenský návrh CD EÚ.

Vzdelávacie aktivity – organizovanie seminárov, školení, študijných pobytov, hlavným gestorom podprojektu je Nemecko v spolupráci s Gréckom a Španielskom. Uskutočnili sa nasledovné semináre: “Vzdelávanie v komunitárnom práve v anglickom jazyku“, “Vnútorný trh“, “Vzdelávanie justičných čakateľov v práve EÚ“, “Zásady a zákon o životnom prostredí“, “Medzinárodné právo konkurzné“, “Zákon na ochranu spotrebiteľa“, “Základné slobody EÚ, “Mimosúdne riešenie sporov“

Vytvorenie centra dokumentácie EÚ – v rezorte justície, hlavný gestor podprojektu Grécko

Odbremenenie súdov – hlavný gestor podprojektu Nemecko. Aktivity súvisiace s týmto podprojektom sa budú uskutočňovať až v druhej časti implementácie projektu.
Projekt sa realizuje.

Pr. SR 99/IB/JH/04 – Modernizácia súdov, partnerská krajina - Rakúsko
			  finančné krytie: 0,85 MEUR

	Tento twinnigový projekt nadväzuje na predchádzajúci projekt SR98/IB/JH/05. Projekt tvoria tri podprojekty:
1.	Reforma súdneho konania
2.	Jednotný automatizovaný systém právnych informácií (JASPI)
3.	Reforma manažmentu

Reforma súdneho konania – má za cieľ zefektívnenie a skrátenie súdneho konania cestou vytvorenia systému objektívneho hodnotenia sudcov a súdneho konania vrátane štatistického vyhodnocovania údajov získaných počas hodnotenia sudcov a konania vo veciach.

Jednotný automatizovaný systém právnych informácií (JASPI) – cieľom tohto podprojektu je sprístupnenie JASPI na internetových stránkach pre širokú verejnosť v SR. Pod PHARE projektom z roku 1998 sa zrealizoval JASPI pre štátnu správu. Rakúsko, twinningový partner, má v tejto oblasti bohaté skúsenosti. 

Reforma manažmentu – riadenie súdnictva cestou zavádzania informačných technológií s cieľom urýchlenia súdneho konania. Realizuje sa aj prepojenie celého systému súdnictva a súdov SR.

	Najintenzívnejšie prebieha implementácia prvého podprojektu zameraná na systém hodnotenia sudcov a súdneho konania, kde práce dospeli k vypracovaniu manuálu, ktorý bude používaný pri prieskumoch konaní na súdoch a samotných sudcov z hľadiska prieťahov v konaní. Pred ukončením sa nachádza podprojekt pre sprístupnenie internetovej aplikácie JASPI pre širokú verejnosť. Tento podprojekt sa realizuje v súčinnosti s dodávkami technológií, ktoré obsahujú zakúpenie potrebných licencií. Tretí podprojekt bol dočasne zabrzdený mimoriadnymi zdravotnými problémami podprojektového manažéra, p. Auera z Rakúska. Je predpoklad, že v zostávajúcom čase sa zintenzívnením jeho implementácie podarí splniť ciele, ktoré sú definované v Technickom dohovore k projektu.
Projekt sa realizuje.

8. Ministerstvo vnútra SR 

Pr. SR 99/IB/JH/01 – Posilnenie a prispôsobenie riadenia kontroly štátnych hraníc SR    
 a operatívnej spôsobilosti zložiek s perspektívou integrácie SR do   
 EÚ a Schengenského systému-(hraničný manažment),
 partnerská krajina - Francúzsko
			 finančné krytie: 0,8 MEUR

	Cieľom tohto twinningového projektu je dosiahnutie výkonu v oblasti hraničného manažmentu, ktorý by bol kompatibilný s existujúcou kvalitou zložiek v krajinách EÚ a v krajinách uplatňujúcich Schengenskú dohodu cestou posilňovania a prispôsobenia administratívy riadenia kontroly štátnych hraníc a operatívnej spôsobilosti policajných zložiek. Aktivity realizované v rámci projektu nadväzujú na výsledky dosiahnuté v projekte twinnigovej spolupráce realizovanom v predchádzajúcom období v rokoch 1999-2000 pod názvom „Právna pomoc MV SR – príprava na pripojenie k systému Schengen“, v spolupráci s Francúzskom (SR98/IB/JH/03). Hlavným koordinátorom projektu zo strany Rakúska je p. Wiederman a za realizáciu a implementáciu zodpovedá p. Oliver Saiffarth, strednodobý expert. Aktivity realizované rakúskou stranou sú zamerané hlavne na pomoc MV SR pri prispôsobovaní legislatívy SR k legislatíve EÚ v oblasti migrácie s dôrazom na vízovú povinnosť a vízovú prax. Twinningový projekt sa realizuje formou koordinačných pracovných stretnutí – priame poradenstvo a odborných seminárov ako aj stáží za účasti vedúcich projektov, PAA a pracovníkov z útvarov hraničnej a cudzineckej polície, Národného Schengenského informačného systému a Migračné ho úradu SR, ktorí sú hlavní príjemcovia poradenstva. Predvstupový poradca organizuje pracovné stáže pre pracovníkov hraničnej a cudzineckej polície vo Francúzsku, ktoré sú zamerané na fungovanie jednotlivých zložiek Schengenského systému, výmenu skúseností a ich využitie pri budovaní Schengenského informačného systému v SR. Prezentácia systémov, ktorá je súčasťou školení súvisí s prepojením národných informačných systémov SR na Schengenský informačný systém a následnej prípravy návrhu a realizácie Národného Schengenského informačného systému. Jednodňové až trojdňové stáže v Rakúskej republike, ktoré organizuje rakúsky poradca, sú zamerané na oblasť migrácie, azylu a vyhosťovania z pohľadu “best practice” (najlepších postupov0 a praxe uplatňovanej na území SR a na oblasť víz – napr. Prezentácia – on-line systém na rakúskom veľvyslanectve. Počas realizácie projektu sa uskutočnili aj konzultácie na aktuálne otázky súvisiace s prípravou nového azylového zákona. V rámci pracovných stretnutí, ktorých sa zúčastňujú I pracovníci rezortu MZV SR, sa pripravuje aj analýza predpokladov na zavedenie systému VISION v podmienkach SR a následne vypracovanie MASTER plánu VISION. Jedným z dosiahnutých výsledkov projektu je i návrh nového zákona o pobyte cudzincov, ktorý bol pripravený v spolupráci s rakúskou právnou expertkou a súčasne bol posudzovaný aj z hľadiska kompatibility s acquis EÚ. Ďalším výsledkom projektu je založenie Centrálneho vízového orgánu a Jednotky pre boj s nelegálnou migráciou. Realizácia aktivít twinningového projektu je zabezpečovaná priebežne podľa harmonogramu aktivít v zmysle schválenej twinnigovej zmluvy.
Projekt sa realizuje.

Pr. SR 99/IB/JH02 – Odborná pomoc v oblasti vzdelávania a riadenia policajného
 zboru–(policajný manažment),
 partnerská krajina – Španielsko
			 finančné krytie: 0,8 MEUR

Cieľom projektu je revidovanie acquis týkajúceho sa spravodlivosti a vnútorných vecí s dôrazom na policajnú spoluprácu a boj proti organizovanému zločinu, korupcii a rast efektívnosti policajnej praxe a policajnej spolupráce. Hlavným koordinátorom projektu zo strany Veľkej Británie je Lesley Pallet, riaditeľka európskeho a medzinárodného pracoviska Ministerstva vnútra Veľkej Británie. Je zodpovedná za implementáciu projektu, aktivity britských krátkodobých expertov a zabezpečenie potrebnej technickej podpory k dosiahnutiu cieľov projektu. Holandským národným koordinátorom je p. Wilhelmina Christina de Ruiter, oddelenie kriminálnych záležitostí a drogovej politiky Ministerstva spravodlivosti. Zodpovedá za aktivity zahŕňajúce holandských expertov a zdroje a mala by poskytovať pomoc v súvislosti s implementáciou projektu. Projekt je zameraný na podporu Ministerstva vnútra SR pri posilňovaní inštitucionálnych kapacít MV SR v policajnej praxi a policajnej spolupráci v nasledujúcich piatich oblastiach:

1.	 Boj proti organizovanému zločinu
2.	Ekonomická kriminalita (podvody a pratie špinavých peňazí)
3.	Pašovanie drog
4.	Korupcia
5.	Budovanie dôvery a vzájomnej spolupráce medzi políciou a obyvateľmi

Od 28.3.2001 pôsobí na Prezídiu Policajného zboru predvstupový poradca, ktorý zabezpečuje realizáciu twinningových aktivít najmä formou seminárov a školení pre príslušníkov policajného zboru. Témy seminárov sa týkajú piatich vyššie uvedených oblastí. Na každý seminár v trvaní jedného prípadne dvoch týždňov sú prizvaní ako prednášatelia experti z MV Španielskeho kráľovstva, prípadne Veľkej Británie alebo Holandska, podľa tematického zamerania seminára. Témy seminárov, ktoré boli zorganizované v priebehu realizácie projektu sú v súlade s oblasťami podpory, na ktoré sa twinningový projekt zameriava:

1. Odborná pomoc pri vytváraní zvláštnych pracovísk pre boj proti hospodárskej kriminalite
2. Nezákonné financovanie politických strán vo väzbe na zákon č. 3/1987 z 2. júla 1987        
    o financovaní politických strán
3. Kriminálne analytické a spravodajské postupy
4. Konanie a rozsah dôkazových prostriedkov v boji proti organizovanému zločinu s dôrazom
    na právny rámec, ktorý dovoľuje získať dôkazy, alebo dôkazové prostriedky
5. Policajná deontológia a zlepšenie dôvery a vzájomnej spolupráce medzi políciou a 
    obyvateľmi

Projekt sa realizuje.

Pr. SR 99/IB/OT/01 – Podpora Národného programu pre decentralizáciu a modernizáciu verejnej správy
	partnerská krajina – Španielsko
	finančné krytie – 1,2 MEUR

	Na projekte bude spolu so Španielskom spolupracovať Francúzsko a Veľká Británia.
Pokiaľ ide o pokrok v decentralizácii verejných financií (Opatrenie 2.3 twiningového pracovného programu – fiškálna decentralizácia), Ministerstvo financií (Odbor financovania územných samospráv) sa zameriavalo prednostne na riešenie praktických a odborných problémov týkajúcich sa realizovania opatrení predpokladaných pre „prechodné“ obdobie:  1) napomáhanie vypracovať a zozbierať informácie súvisiace so skutočnými nákladmi administratívnych  zariadení a prostriedkov odovzdávaných z miestnej štátnej správy  samosprávam, ktoré preberajú príslušné zodpovednosti, tak aby bolo ministerstvo schopné zariadiť príslušné rozpočtové transfery z tzv. „decentralizačného príspevku“, s ktorým sa ráta v štátnom rozpočte roku 2002;  2) zabezpečenie počiatočného financovania  pre započatie činnosti nových regionálnych samospráv; a  3) poskytovanie odbornej pomoci novým regionálnym samosprávam pri príprave ich vlastných rozpočtov na rok 2002.

Avšak toto ministerstvo vypracovalo nedávno koncepciu alebo návrh princípov a kritérií, ktoré by v nasledujúcich mesiacoch mali viesť k vypracovaniu a prijatiu novej legislatívy o novom systéme financovania (a finančnom manažmente) územných samospráv na Slovensku. Táto nová legislatíva by podľa plánu mala vstúpiť do platnosti 1.januára 2004, spolu s dokončením procesu prenosu zodpovedností, o ktorom rozhodla Národná rada prijatím (v septembri 2001) zákona č. 416/2001 (o decentralizácii kompetencií z miestnej štátnej správy na regionálne a miestne samosprávy).  

Jeden konkrétny aspekt prebiehajúceho procesu administratívnej decentralizácie sa stal mimoriadne problematickým: efektívne prevzatie zodpovedností v niektorých oblastiach malými obcami. V mnohých prípadoch boli administratívne prostriedky a zdroje používané okresnými úradmi štátu na tieto zodpovednosti dosť obmedzené, keďže štandardná príslušná pracovná záťaž  (pri plnom územnom pokrytí okresným úradom) nevyžadovala také množstvo pracovníkov (alebo iných zdrojov), ktoré teraz možno ľahko rozdeliť medzi množstvo obecných samospráv, ktoré sa stali za tieto úlohy alebo za zabezpečenie relevantných služieb zodpovednými.

V očakávaní tohto problému sa sformulovalo možné riešenie  prostredníctvom zmeny a doplnenia zákona o obecnom zriadení, ktoré určili nový a flexibilnejší právny rámec na vytvorenie spoločných administratívnych úradov dobrovoľným združovaním obcí. Ministerstvo vnútra vytvorilo aj modelový  štatút a iné štandardné nástroje  v spolupráci so ZMOS-om a určitou  zahraničnou pomocou tak, aby pomohli obciam spájať sa a zakladať takýto typ spoločných úradov.   

Napriek tomu počet spoločných obecných úradov je doposiaľ dosť obmedzený a to je hlavným problémom, keďže termíny pre (právne) prevzatie príslušných zodpovedností obcami sú pevne stanovené v zákone a nemožno ich posunúť.

V takejto situácii a iba s ohľadom na administratívne úlohy a zodpovednosti prenesené ako „úlohy štátu delegované na obce“ (nie ako „vlastné“ kompetencie), sa zvažuje alternatívne riešenie tohto problému prijatím zákona, ktorý by umožnil vláde určiť obmedzený počet „poverených obcí„ (asi desatinu z celkového počtu 2800), ktoré by boli zodpovedné za výkon takýchto prenesených  úloh (nahradiac okresné úrady štátnej správy).

V celom tomto procese a vývoji boli aktuálne vstupy expertov EÚ  v twiningu žiaľ dosť skromné. Okrem pravidelných kontaktov a výmeny informácií a odborných posúdení a názorov medzi predvstupovým poradcom a vedúcimi pracovníkmi  Sekcie verejnej správy Ministerstva vnútra SR, jediný ďalší vstup bol poskytnutý v marci spoločnou týždennou misiou dvoch francúzskych expertov (štátnych zamestnancov francúzskeho Ministerstva vnútra).

V súvislosti s plánovanou reformou miestnej štátnej správy poskytla Sekcia verejnej správy Ministerstva vnútra SR expertnému tímu  EÚ návrh predložený ministrovi vo februári. Po zabezpečení jeho prekladu  bol dokument zaslaný vedúcemu  expertovi pre toto opatrenie (pánovi Le Furovi, štátnemu zamestnancovi francúzskej ústrednej správy), ktorého odborný posudok sa očakáva.  

Pokiaľ ide o opatrenie týkajúce sa fiškálnej decentralizácie, aj v tomto období poskytlo ministerstvo financií expertnému tímu EÚ dokument vypracovaný odborom pre financovanie územných samospráv, ktorý stanovuje princípy a kritériá, na ktorých by mala byť postavená budúca legislatíva o financovaní územných samospráv. Tento dokument bol preložený a zaslaný novému hlavnému expertovi vymenovanému pre toto opatrenie španielskou správou (pánovi Del Pinovi, ktorý nahradil p. Jiméneza). Tento expert poslal predbežnú poznámku, ktorá bola po preložení zaslaná ministerstvu financií.  
Projekt sa realizuje.

9. Ministerstvo práce, sociálnych vecí a rodiny SR

Pr. SR 99/IB/SO/01 – Zdokonalenie systému ochrany práce v SR
  partnerská krajina – Švédsko
			  finančné krytie – 1,2 MEUR

	Twinningový projekt pozostáva z piatich podprojektov:

1.	Zlepšenie legislatívy týkajúce sa ochrany práce
2.	Rozvoj a testovanie vzdelávacieho a školiaceho systému
3.	Riadiaci systém ochrany práce v podnikoch (LPMS)
4.	Informačné a publikačné centrum pre ochranu práce (LPIPC)
5.	Podpora pre prípravu systému sociálnej a pracovnej rehabilitácie pracovníkov po    
      pracovných úrazoch a chorobách z povolania

Zlepšenie legislatívy týkajúce sa ochrany práce – cieľom twinningového projektu je zosúladenie systému ochrany práce v SR s normami EÚ. V januári 2002 bola prerokovaná posledná zo 16 smerníc v rámci projektu, spolu s novelami smernica Európskeho parlamentu a rady č. 1999/92/ES o minimálnych požiadavkách na bezpečnosti a ochrany zdravia pracovníkov potenciálne ohrozených výbušným prostredím. Nad rámec projektu sa pripravuje v termíne 17.-19. apríla 2002 stretnutie ku smernici 2001/45/ES pracovné podmienky, ktorá je prevažne orientovaná na problematiku stavenísk. Ďalej je naplánované stretnutie ku smerniciam trhového dohľadu, v termíne 11.-13. júna 2002 v Ústave vzdelávania a služieb v Bratislave na Kramároch, s účasťou zahraničných expertov a približne 20 zainteresovaných za slovenskú stranu. Od 25. do 28. mája 2002 sa uskutoční ZPC v Luxemburgu na direktoráte pre zamestnanosť k otázkam BOZP a inšpekcie práce v rámci štátov EÚ. Zúčastnia sa zástupcovia NIP, OOP, PHARE, MZ SR a p. Birgitta Melin.

	Rozvoj a testovanie vzdelávacieho a školiaceho systému - Lepšie pochopenie problémov pracovného života a preventívnych opatrení vedie k dlhodobej perspektíve k lepšej implementácii nového legislatívneho systému a k presadzovaniu pravidiel. Dôležité je vytvorenie na mieru šutých osnov na všetkých stupňoch školského systému vzdelávania. Ciele, ktoré majú byť prostredníctvom podprojektu dosiahnuté, sú znalosť zákonov (vrátane ich aplikácie na samostatné odborné školenie) a bezpečnostných predpisov v rámci vybratého odvetvia. Uskutočnilo sa niekoľko školení v pilotných inštitúciách a učitelia ďalej organizujú vzdelávanie na rôznych typoch škôl za podpory švédskych expertov. V dňoch 20. -21.3.2002 sa uskutočnil hodnotiaci workshop a diskusia k vyvinutým osnovám (Výchova žiakov k BOZP na základných školách; Výchova a vzdelávanie k BOZP v príprave na povolanie na stredných školách, Návrh na zavedenie predmetu BOZP do osnov vysokoškolského štúdia, Systém ďalšieho vzdelávania v oblasti BOZP pre malé a stredné podniky), ktoré boli vytlačené v rámci podprojektu. V rámci diskusie boli vznesené pripomienky, ktoré sa budú teraz zapracovávať do týchto príručiek a po schválení Ministerstvom školstva SR sa vytlačí nová verzia týchto príručiek, ktoré tiež napomôžu k zvyšovaniu povedomia verejnosti v oblasti bezpečnosti a zdravia pri práci.

Manažmentský systém ochrany práce v podnikov – Cieľom podprojektu je dosiahnutie akceptovateľných zmien v MSOP v podnikoch (US Steel Košice, Merina, a.s., Trenčín, Duslo, a.s., Šaľa, Slovaco, a.s., Žiar nad Hronom, Železiarne Podbrezová, a.s.). Preto sa po 6 mesiacoch po skončení pilotného projektu uskutoční neformálny audit a vypracuje sa správa o výsledkoch. V dňoch od 22.4 do 25. apríla 2002 sa uskutočnilo Školenie školiteľov, lektorov a poradcov pre systém podnikového riadenia ochrany práce. Dňa 26. apríla sa uskutočnil Informačný deň – oboznámenie verejnosti a médií s vypracovanými smernicami pre systém riadenia ochrany práce v SR, ktoré budú hlavnou témou Školenia školiteľov. Dôležitosť twinningového projektu v tejto oblasti potvrdil aj švédsky kráľ návštevou Merine Trenčín pri návšteve Slovenska.

Informačné a publikačné centrum pre ochranu práce (LPIPC) – Prebehlo výberové konanie, noví pracovníci absolvovali školenie od 4. do 15. februára 2002 a od 25. – 28.3.2002. V súčasnosti centrum pracuje samostatne pod vedením riaditeľa Ing. Kopeckého, prebieha príprava tlače smernice Systém riadenia ochrany práce a tiež je kratšej verzie, ktorá je určená pre malé a stredné podniky, ďalej príprava konferencie a prezentácie v médiách, aby centrum vošlo do povedomia verejnosti. Pripojenie na Internet sa zabezpečilo zatiaľ formou ISDN linky. Prebieha tiež dovybavovanie kancelárií.

Podpora pre prípravu systému sociálnej a pracovnej rehabilitácie pracovníkov po pracovných úrazoch a chorobách z povolania – V rámci spolufinancovania boli na zriadenie Pilotného rehabilitačného inštitútu poskytnuté finančné prostriedky. Keďže prostriedky boli oficiálne potvrdené až začiatkom marca, posunul sa dátum prvého termínu školenia z 11.3.2002 na termín 8. – 12.4.2002. Po oficiálnom vyjadrení a pridelení finančných prostriedkov bolo v kompetenciách inštitútu na Mokrohájskej ulici zorganizovať výberové konanie na nákup potrebného vybavenia.
Projekt sa realizuje.

Pr. SR 99/IB/CO/01 – Zavedenie štandardnej klasifikácie zamestnaní / Príprava na   zapojenie do siete EURES
      partnerská krajina – Švédsko
			      finančné krytie – 0,725 MEUR

Cieľom tohto twinningového projektu je príprava Slovenska na implementáciu postupov na trhu práce, kompatibilných s EÚ, ktoré vyústia do vyššej zamestnanosti slovenskej pracovnej sily. Zatiaľ bola zrealizovaná väčšina plánovaných činností podľa plánu. Pokrok v oblasti „garantovaných výstupov“ je pozitívny, ale z dôvodu omeškania výberového konania na vývoj softwaru, budú niektoré činnosti komponentu 2 uskutočnené v neskoršom termíne. Doteraz bol zostavený prehľad 8 klasifikácií: štandardná klasifikácia zamestnaní (ISCO), klasifikácia regiónov (NUTS), štandardná klasifikácia ekonomických činností (NACE), štandardná klasifikácia odborov vzdelania (ISCED) a im zodpovedajúce štyri slovenské klasifikácie. Švédski experti pripravili návrh manuálu ( v zmluve nazvaný Postupy pre ďalší vývoj a údržbu” klasifikácie zamestnaní) a návrh bol predložený pracovnej skupine. Návrh je urobený podľa vzoru „Štandardné štatistické klasifikácie: základné princípy“, vydaný MOP – dokument, ktorý načrtáva a uvádza príklady hlavných metodologických otázok, ktorý je potrebné brať do úvahy pri vývoji a revízii národnej klasifikácie zamestnaní. Švédski experti odporučili tento dokument ako vzor pri navrhovaní manuálu pre KZAM v Slovenskej republike. Rozhodnutie o tom bude prijaté po predložení a distribúcii tohto dokumentu všetkých členom v pracovných skupinách. Táto fáza v súčasnosti pokračuje. Bolo prijaté rozhodnutie v rámci limitov projektu pripraviť prototyp na prípravu a účasť v sieti EURES. Základom prototypu je:
1.	databáza pre kvalifikáciu a pracovné pozície
2.	systém registrácie voľných pracovných miest a uchádzačov o zamestnanie vrátane párovacieho procesu
Bola schválená a podpísaná zmluva na nákup softwaru, subdodávateľmi sú lokálni experti. 
(firma Euro Slokutions a Anasoft). Bol dohodnutý výber 4 podskupín zamestnaní KZAM na úrovni 4 číslic. Hlavným kritériom boli skúsenosti na úradoch práce z hľadiska najfrekventovanejších záujmov na úradoch práce. K dnešnému dňu sú hotové popisy pracovných činností, boli konzultované so švédskymi expertmi. Bola prijatá dohoda, že súčasťou popisov bude zadefinovanie kvalifikačnej úrovne. Uskutočnilo sa 2 – dňové školenie budúcich europoradcov v Považskej Bystrici, najbližšie 5 – dňové školenie sa uskutoční v apríli. V apríli sa plánuje stretnutie so švédskym legislatívnym expertom, ktorý posúdi kompatibilitu slovenskej legislatívy s legislatívou EÚ. Uskutočnilo sa stretnutie v Rakúsku na Národnom úrade práce a na Ministerstve hospodárstva a práce Rakúska, kde boli prediskutované možnosti cezhraničnej spolupráce s Rakúskom a napojenie na EURES prostredníctvom Internetu.
Projekt sa realizuje.

Pr. SR 99/IB/CO/02 – Podporovanie zamestnania zdravotne postihnutých
   partnerská krajina – Rakúsko
                                      finančné krytie – 0,5 MEUR

Komponent 1 – Metodológia pracovnej rehabilitácie
Na zriadenie agentúr a zahájenie ich činnosti boli pridelené príslušných OÚP finančné prostriedky zo zdrojov Národného úradu práce.
V dňoch 14. – 15. 2 a 26. – 28. 2. 2002 sa konali workshopy zamerané na vytvorenie konceptu pre novovznikajúce agentúry podporovaného zamestnávania. Stretnutia sa okrem školiteľov z Rakúska a predstaviteľov agentúr zúčastnili aj zástupcovia OÚP.
Medzi predstaviteľmi agentúr a pracovníkmi OÚP prebehli individuálne stretnutia, ktorých náplňou bolo prehodnotenie obsahu zmlúv – aké činnosti bude agentúra podporovaného zamestnávania v danom regióne vykonávať, aby nedošlo k duplicite poskytovaných služieb zo strany OÚP a agentúr.

Otvorená ostáva otázka termínu podpísania zmlúv a tým aj pridelenia finančných prostriedkov agentúram. Závery budú známe po stretnutí vedúcich pracovných skupín k jednotlivým komponentom, ktoré sa konalo dňa 4. 4. 2002.

Komponent 2 – Vybudovanie špecializovaných poradensko-informačných centier
Hlavné aktivity sú ukončené.
Prebieha rekonštrukcia priestorov, kde majú byť PIC vybudované a svoju činnosť by mali zahájiť v máji 2002.

Komponent 3-  Revízia posudkového systému
NÚP sa vyjadril, že disponuje prostriedkami na zakúpenie posudkových systémov. V ich zodpovednosti je systém objednať, po čom sa môže zahájiť preklad potrebných užívateľských príručiek.
Kritický bod : NÚP zatiaľ neuskutočnilo objednávku a z toho dôvodu nemožno začať preklad manuálov. Keďže preklad sa odhaduje na dobu cca 3 mesiace. Pokým nebudú pripravené manuály, nemôže sa začať tréningové obdobie plánované na jún 2002. Termín tréningu nie je možné posunúť.
.
Komponent 4- Databázy pre multimediálny informačný systém
Aktivity prebiehajú podľa plánu, prebieha ukladanie  údajov do databázy.
Pre užívateľov databázy je v júni 2002 naplánované školenie. Zodpovednosť sa aktivity má Slovenská humanitná rada.

Komponent 5-  Informačná stratégia
Slovenská strana mala za úlohu vypracovať materiál o informačnej stratégii do konca marca 2002. Prebieha identifikácia spolupracujúcich subjektov v rámci informačnej stratégie a v máji 2002 sa plánuje školenie k novej IS.
Projekt sa realizuje.

Pr. SR 99/IB/CO/03 – Podporovanie zamestnania zdravotne postihnutých
   partnerská krajina – Španielsko
                                      finančné krytie – 0,725 MEUR

V rámci prípravy na uplatňovanie Nariadenia Rady (EHS) 1408/71 a Nariadenia Rady (EHS) 574/72. Hlavým zámerom je pripraviť Slovensko na medzinárodnú koordináciu sociálneho zabezpečenia podľa štandardov EÚ zdokonalením manažmentu a rozvojom ľudských zdrojov. Týka sa to najmä Ministerstva práce, sociálnych vecí a rodiny SR (MPSVR SR), Ministerstva zdravotníctva SR (MZ SR), Sociálnej poisťovne (SP), Národného úradu práce (NÚP) a zdravotných poisťovní.

V rámci komponentu 1 bola predložená správa o súčasnej situácii na Slovensku, ktorá sa týka legislatívy sociálneho zabezpečenia a platných bilaterálnych zmlúv. Táto správa bola preložená do slovenčiny a zaslaná príslušným odborníkom v rámci zainteresovaných inštitúcií v súlade s garantovaným výstupom komponentu 1.  

V rámci komponentu 2 sa realizuje prvá aktivita týkajúca sa „školenia školiteľov“. V tejto etape sa uskutočnil seminár č. 2 o všeobecných otázkach, a semináre č. 3, 4, 5, 6, 9 a 10 o špecifických témach. Za týmto účelom navštívili Slovensko vysokokvalifikovaní španielski experti, ktorí doteraz prednášali na témy: aktéri a ich špeciálne úlohy, technológie používané na výmenu informácií medzi členskými štátmi, inštitucionálne a riadiace záležitosti, výdavky na nemocenskú, materskú a zdravotnú starostlivosť, vysielaní pracovníci, rodinné dávky, dávky v nezamestnanosti, formuláre, preplácanie. Na každom zo seminárov sa zúčastnilo viac než 35 ľudí zo zainteresovaných inštitúcií v závislosti od témy, ktorou sa daný seminár zaoberal (členovia pracovnej skupiny pre projekt a ďalší zástupcovia prijímateľských inštitúcií ako aj členovia Medzirezortnej komisie pre koordináciu systémov sociálneho zabezpečenia). Odborníci sa na seminároch zaoberajú teoretickými a praktickými otázkami, účastníci participujú veľmi aktívne. Je im poskytnutá dokumentácia preložená do slovenčiny a zabezpečené simultánne tlmočenie.

Zatiaľ bola zrealizovaná väčšina plánovaných činností podľa plánu, semináre č. 3 a 4 sa - s ohľadom na ich obsah - spojili do jedného. Hlavná zmena sa z rozličných dôvodov týka seminárov 7 a 8, programom ktorých je  export dôchodkov. Po konzultácii s expertmi, ktorí majú prísť na tieto semináre prednášať, sa obaja vedúci projektu zhodli na tom, že by bolo najefektívnejšie oba tieto semináre spojiť do jedného dlhšieho seminára. Tento sa uskutoční v júni 2002.
Projekt sa realizuje.

10. Ministerstvo životného prostredia SR 

Pr. SR 99/IB/EN/01 – Inštitucionálne posilnenie a podpora aproximácie a transpozície environmentálnej legislatívy SR a EÚ, 
partnerská krajina – Taliansko
			   finančné krytie: 1,5 MEUR
	
Plný názov tohto twinningového projektu je: Inštitucionálne posilnenie a podpora aproximácie a transpozície environmentálnej legislatívy SR a EÚ (EMAS, GMO, aplikácia hodnotenia toxicity vôd  a systému skorého varovania pri vstupnom bode prívodu vôd prostredníctvom nepretržitého biologického monitoringu).

	Twinning Covenant s talianskym partnerom bol podpísaný v decembri 2000. Ukončenie projektu je plánované na december 2002. Na splnenie cieľov boli vytvorené tri skupiny odborníkov (voda, GMO a EMAS), v ktorých sú zastúpené obidve partnerské strany.
Hlavnými cieľmi projektu sú najmä:
-	posilnenie MŽP SR a Slovenského hydrometeorologického ústavu v oblasti monitoringu vôd aby sa splnili požiadavky najmä v časti kontroly kvality vôd pred vstupom do EÚ, ktorú vyžaduje acquis communautaire
-	zlepšenie stratégie prieskumami a rozhodovacím procesom štátnej správy v oblasti vodného hospodárstva pri vydávaní povolení vypúšťania odpadových vôd, ktorá by mala byť založená na ekotoxikologických testoch
-	vytvoriť a čiastočne implementovať systém skorého varovania v mieste odberu  povrchovej vody na vodu pitnú
-	posilniť MŽP SR v procese transpozície a implementácie Nariadenia Rady Európy 1836/93, týkajúceho sa EMAS
-	posilniť MŽP SR v procese prijímania Smerníc EÚ 219/90/EEC, 220/90/EEC a 98/81/EEC, týkajúcich sa GMO
Zúčastnené inštitúcie:
Slovenská časť:
-	Ministerstvo ŽP SR -	Odbor ochrany vôd
-	Odbor ekonomických nástrojov a medzinárodných vzťahov
-	Odbor ochrany prírody a krajiny
-	Odbor  environmentálnych projektov
-	Slovenský hydrometeorologický ústav, Bratislava
Talianska časť: Provincia Turín – Odbor životného prostredia

Uskutočnené aktivity
Činnosti twinningového projektu sa uskutočňujú podľa harmonogramu Technickej zmluvy. Riešenia jednotlivých cieľov, ktoré sú definované v Technickej zmluve, sa zúčastňujú pridelení experti z obidvoch strán – tak slovenskej ako aj talianskej. Uskutočnené boli najmä nasledujúce akcie:
-	v Ríme a Turíne boli realizované školenia pre slovenských odborníkov pre oblasť vodného hospodárstva a aplikáciu EMAS-u
-	bol uskutočnený výber miest na umiestnenie varovného systému pre pitnú vodu
-	bola vypracovaná smernica pre GMO
-	pre potreby Slovenska bol vypracovaný GMO manuál
-	v súlade s európskou smernicou o EMAS č. 761/2001/EC bola navrhnutá slovenská právna norma
-	v decembri 2001 bol vypísaný tender na dodávku varovného systému pre pitnú vodu a v súčasnosti prebieha finalizácia dodávok.

Oproti predpokladom bola cena varovného systému pre pitnú vodu vyššia, preto časť ceny zariadenia bola zaplatená z prostriedkov štátneho rozpočtu, určených na spolufinancovanie projektu.
Realizácia projektu pokračuje v súlade so stanovenými cieľmi. Napriek drobným odchýlkam v časovom harmonograme je predpoklad, že projekt bude v stanovenom termíne úspešne dokončený.
Projekt sa realizuje.

11. Štatistický úrad SR

Pr. SR 99/IB/AG/04 – Poradenstvo pri aproximácii legislatívy a pomoc pri realizácii Štrukturálneho cenzu fariem – partnerská krajina Taliansko
			  finančné krytie – 0,33 MEUR

	Twinningová zmluva bola podpísaná 24. augusta 2000 a tento dátum sa zároveň považuje aj za začiatok twinningového projektu, ktorý bude ukončený 30. novembra 2002. Do projektu sú zapojení 5 krátkodobí experti z talianskeho Inštitútu pre štúdium a výskum poľnohospodárskych trhov (ISMEA) a predvstupový poradca (PAA) z Ministerstva pre poľnohospodársku a lesnícku politiku Talianskej republiky. Misia PAA na Slovensku sa začala 6. novembra 2000. Počas 12 mesiacov svojej pôsobnosti je poradca zodpovedný za riešenie projektu tak, aby boli splnené požiadavky EÚ a Eurostatu a bola dosiahnutá harmonizácia legislatívy v oblasti poľnohospodárskej štatistiky.

Aktivity uskutočnené v rámci twinningového projektu:

•	2. novembra 2000 bol vykonaný pilotný prieskum fariem.
•	15. – 22. novembra 2000 sa uskutočnila prvá návšteva twinningového partnera (TP) na Slovensku.
•	V decembri 2000 začal PAA poradca vypracovávať dokument pre harmonizáciu legislatívy.
•	4. – 8. decembra 2000 navštívili zástupcovia ŠÚ SR twinningového partnera v Taliansku, ktorý im priblížil taliansky systém poľnohospodárskej štatistiky, administratívnu štruktúru a spolupracujúce inštitúcie.
•	25. januára 2001 sa analyzovali výsledky pilotného projektu.
•	12. – 16. februára 2001 TP druhý raz navštívil Slovensko Počas jeho návštevy bol na základe výsledkov pilotného prieskumu upravený dotazník a boli prediskutované návrhy TP, týkajúce sa dotazníka a metodológie.
•	5. – 10. marca 2001 sa uskutočnila pracovná návšteva predstaviteľov ŠÚ SR v Taliansku, počas ktorej im Taliansky štatistický úrad (ISTAT) objasnil postup pri uskutočňovaní cenzu.
•	9. – 11. apríla 2001 v spolupráci s twinningovými partnermi sa v Agroinštitúte Nitra uskutočnilo školenie pracovníkov, zodpovedných za hladký priebeh cenzu. Zúčastnili sa ho zamestnanci krajských správ ŠÚ SR, zástupcovia MP SR, Výskumného ústavu ekonomiky poľnohospodárstva a potravinárstva, Slovenskej poľnohospodárskej a potravinárskej komory (SPPK), Krajská správa MP SR a ako hosť taliansky veľvyslanec na Slovensku. Twinningoví partneri informovali o systéme školení pre cenzy, ktorý sa používa v Taliansku. Zároveň boli prerokované otázky metodológie a boli špecifikované jednotlivé definície pojmov používaných počas cenzu.
•	Na úrovni obcí bola určená oblasť pre sčítanie a obecné úrady schválili register samostatne zárobkovo činných farmárov.
•	Boli zrevidované návrhy zmlúv, týkajúce sa tendra na vývoj špeciálneho softvéru na spracovanie a kontrolu Štrukturálneho cenzusu fariem (ŠCF). Návrhy zmlúv boli odoslané CFCU a Delegáciu EK na Slovensku.
•	Organizačne bol pripravený  plán školení pre sčítacích komisárov.
•	9. – 11. mája 2001 sa na Donovaloch uskutočnilo školenie ohľadom správneho vypĺňania dotazníkov, na ktorom sa zúčastnilo 111 školiteľov sčítacích komisárov.
•	Na pracovnej ceste zástupcov ŠÚ SR v Taliansku sa spolu s TP prediskutovala technológia zberu a decentralizovaného spracovania dotazníkov, ako aj spôsob zabezpečenia dodávky prác pre výkon cenzu. Ďalej sa hovorilo o probléme zabezpečenia zberu dát a ochrany údajov.
•	V júli a auguste 2001 bolo uskutočnené tretie školenie a boli schválené organizačné a technické aspekty Medzinárodnej konferencie o ŠCF.
•	7. septembra 2001 sa v Bratislave konala Medzinárodná konferencia o ŠCF za účasti predstaviteľov z Poľska, Česka, Maďarska, Slovinska, Rakúska, Švédska a Luxemburska.
•	 9. – 11. septembra 2001 sa v Bardejove ukončil cyklus školení sčítacích komisárov.
•	V októbri 2001 sa konalo školenie sčítacích komisárov na všetkých krajských správach ŠÚ SR.
•	V období medzi 1. novembrom a 10. decembrom 2001 sa uskutočnil zber údajov.
•	V januári a februári 2002 boli pripravené predbežné výsledky sčítania.

Výsledky:
Cenzus sa uskutočnil v období 1.11. - 10.12.2001. K 31. decembru 2001 bolo zozbieraných 803 739 dotazníkov, čo predstavuje 98,5% z celkového počtu. 25. februára 2002 boli na tlačovej konferencii o ŠCF prezentované predbežné výsledky sčítania fariem s INO kódom. Výsledky sa týkali 7198 registrovaných jednotiek s hlavnou alebo vedľajšou poľnohospodárskou činnosťou. Na konferencii sa zúčastnili predstavitelia médií, TP z Talianska, zástupcovia Veľvyslanectva Talianskej republiky na Slovensku, MP SR, SPPK, výskumných ústavov, Vysokej školy poľnohospodárskej v Nitre, krajských správ ŠÚ SR.
Z celkovej alokovanej a nakontrahovanej čiastky 330.000 EUR bolo doteraz na twinning vydaných 315.000 EUR. 
Projekt sa realizuje.

12. Ministerstvo pôdohospodárstva SR

Pr. SR 99/IB/AG/01 – Príprava na implementáciu Spoločnej poľnohospodárskej politiky Európskej únie
	Partnerská krajina – Španielsko
	finančné krytie: 0,78 MEUR

Twinningový projekt je realizovaný v spolupráci s predstaviteľmi troch štátov EÚ, pričom hlavným twinningovým partnerom je Španielsko. Zo strany Spolkovej republiky Nemecko je poskytovaná asistencia pri zvyšovaní kvality poľnohospodárskeho informačného systému a zo strany Holandského kráľovstva asistencia pri stratégií trhovej politiky. Cieľom projektu je prispôsobovanie slovenskej legislatívy  spoločnej poľnohospodárskej legislatíve krajín EÚ. Špecifické ciele projektu:
-	vypracovanie stratégie preberania SPP EÚ
-	dosiahnutie kompatibility medzi SR a EÚ v SPP
-	pomoc pri zakladaní produkčných organizácií
-	asistencia pri zakladaní produkčných fariem
-	vybudovanie Integrovaného administratívneho a kontrolného systému (IACS)
-	budovanie Poľnohospodárskeho informačného systému (AIS)

Výstupy projektu:
•	vypracovanie stratégie a poskytnutie podpory pri implementácii SP EÚ v slovenskej administratíve
•	dosiahnutie vnútornej kohézie v rámci teritória Slovenska
•	harmonizácia poľnohospodárskej legislatívy
•	poskytnutie podpory pri zakladaní poľnohospodárskych výrobno-odbytových združení výrobcov
•	Slovensko začalo so zavádzaním Integrovaného administratívneho a kontrolného systému súvisiaceho s jeho zriadením
•	Poľnohospodársky informačný systém je plne funkčný a harmonizovaný s požiadavkami EÚ

Hodnotenie projektu:
•	Vypracovanie stratégie a poskytnutie podpory pri implementácii SP EÚ v slovenskej administratíve
	V rámci zoznamovacej etapy uskutočnil PAA E.Ramos sériu pracovných návštev v rôznych oblastiach Slovenska, kde sa oboznamoval počas stretnutí s miestnymi a regionálnymi predstaviteľmi slovenského poľnohospodárskeho života s aktuálnou situáciou v sektore.  Počas návštevy Ružomberku (júl 2001) počas stretnutí s miestnymi a regionálnymi predstaviteľmi miestnej a regionálnej správy rokoval o možnostiach regiónu pri rozvoji agroturistiky a oboznámil sa s podmienkami a aktuálnou situáciou v tejto oblasti. Navštívil aj regióny kde sa realizoval pilotný projekt zameraný na zriaďovanie regionálnych agentúr na implementáciu nástrojov regionálnej politiky rozvoja (apríl 2002, Zvolen a Detva a Rimavská Sobota); následne bol na MP SR usporiadaný okrúhly stôl na ktorom sa pertraktovali španielske skúsenosti a odporúčania pre slovenské podmienky so španielskou krátkodobou expertkou (pani Hernandez).  Získané poznatky budú využité aj pri vypracúvaní záverečnej definitívnej stratégii odporúčajúcej slovenskému poľnohospodárstvu stratégiu pri postupe prijímania SPP EÚ. Tá zahrnie otázky tak regionálneho rozvoja, ako aj kohéznej politiky, environmentálne otázky a tiež trhové režimy vo väzbe na pôdohospodárstvo. 

•	Dosiahnutie vnútornej kohézie na teritóriu Slovenska - v novembri sa uskutočnil odborný seminár - pracovné stretnutie slovenských poľnohospodárskych odborníkov (zo Sekcie štrukturálnej politiky a európskej integrácie, Monitorovacieho výboru programu SAPARD a zástupcov Agentúry SAPARD) so španielskym krátkodobým expertom  na tému: "Aplikácia kohéznej politiky EÚ pre rozvoj vidieka, povinný program so spolufinancovaním EFFGFD". V novembri 2001 sa v Tajove uskutočnila v spolupráci s pilotným projektom rozvoja vidieka EÚ - PHARE SPP B druhá časť tohto projektu, ktorá bola zameraná na lokálne programy "LEADER" a "PRODER" pre rozvoj vidieka. Podujatie bolo zorganizované pre zástupcov regionálnych odborov RP SR, predstaviteľov výboru vidieckeho parlamentu a pozvaní boli aj zástupcovia regionálnych stredísk Agentúry SAPARD. Skúsenosti a poznatky získané aj počas vyššie uvedených pobytov v slovenskom teréne (aj po návšteve v Riamavsko-sobotskom regióne začiatkom mája 2002) budú zhrnuté v odporúčaniach a analýze "realistickej stratégie ako dosiahnuť vnútornú kohéziu v rámci Slovenska" v Záverečnej správe projektu (jún 2002). V rámci komponentu sa uskutočnilo v apríli 2002 pracovné stretnutie s krátkodobým expertom zamerané na otázky súvisiace s implementáciou regionálnych operačných programov v rozličných regiónoch Slovenska s cieľom dosiahnuť vnútornú kohéziu.

•	Harmonizácia poľnohospodárskej legislatívy. Rozbehli sa  konzultácie v pracovných skupinách zložených prevažne z pracovníkov MP SR a vecne príslušných inštitúcií. Zúčastňovali sa ich zástupcovia skupiny pre spracované ovocie a zeleninu, banány, kvety a priesady; skupiny pre ryžu, zemiakový škrob a sušené krmivá; skupiny pre tabak, ľan, konope, bavlnu a chmeľ; skupiny pre osivá a sadivá; skupiny pre hovädzie a teľacie mäso, ovce a kozy; skupiny pre obchodnú politiku a WTO, agro-environmentálnej skupiny; skupiny pre potraviny. V septembri sa uskutočnil seminár venovaný odbytovým organizáciám výrobcov. Vo februári 2002 sa uskutočnil dvakrát trojdňový pracovný workshop venovaný otázkam Platobnej agentúry, ktorý bol dobrou teoretickou východiskovou bázou pre vznikajúci dokument o PA na MP SR (schválený v apríli 2002). V apríli 2002 sa v rámci komponentu realizoval seminár zameraný na činnosť regulačných rád pre ochranu označenia pôvodu vín a liehovín. Ciele projektu v rámci tohto komponentu sú splnené. 

•	Poskytnutie podpory pri zakladaní odbytových organizácií výrobcov. V septembri 2001 sa uskutočnili pracovné konzultácie pracovníkov MP SR a vecne prislúchajúcich inštitúcií.
Vo februári 2002 sa uskutočnila študijná cesta do Španielska. Bola mimoriadne priaznivo hodnotená desiatimi slovenskými účastníkmi - expertmi vo viacerých oblastiach poľnohospodárskej politiky.
Záverečný seminár venovaný predmetným otázkam sa uskutočnil v apríli 2002.

•	Vybudovanie Integrovaného administratívneho a kontrolného systému (IACS)
V októbri Slovensko začalo s realizáciou systému IACS počas misie nemeckých expertov  skúšobným  testom na vybraných komoditách  v pilotnom regióne - Hlohovci. K pilotnému projektu sa pristúpilo po schválení "Strategickej koncepcie pre implementáciu systému IACS" vedením MP SR. Vo februári 2002 sa uskutočnil seminár ohľadne registra fariem a registra zvierat a rokovania vo veci dobudovania systému LPIS na Slovensku. Aktivity tohto komponentu projektu budú pokračovať v rámci jeho predĺženia.

•	Budovanie Agrárneho informačného systému (AIS), ktorý je už v súčasnosti funkčný a harmonizovaný s požiadavkami EÚ;  pokračovalo po prvej fáze (apríl 2001 - prezentácia analýzy aktuálnej situácie nemeckým koordinátorom komponentu projektu), až koncom septembra 2001. Cieľom ostáva navrhnúť odporúčania na dobudovanie systému zabezpečením jeho inštitucionálnej stránky, legislatívnej a metodologickej; ako aj navrhnúť vytvorenie infraštruktúry - technickej, technologickej a komunikačnej. Výsledkom je návrh odporúčaní na vytvorenie legislatívneho rámca pre slovenské Agrárne trhové informácie Slovenska; ten má byť definitívne konkretizovaný v máji 2002. Priebežne prebiehajú aktivity vo všetkých troch komponentoch Agrárneho informačného systému: v Agrárnych trhových informáciách Slovenska, Ekonomickom poľnohospodárskom účte a v Informačnej sieti poľnohospodárskeho účtovníctva. 

	Predpokladá sa, že k termínu ukončenia projektu, ktorý bol stanovený na 10/2002 budú všetky plánované ciele projektu splnené.
Projekt sa realizuje.

Pr. SR 99/IB/AG/02 – Harmonizácia legislatívy pre označovanie, registráciu a    
   identifikáciu zvierat,  
   partnerská krajina - Taliansko
			   finančné krytie:  0,32 MEUR

Cieľom projektu je harmonizácia legislatívy SR s právom EÚ, realizovaná na viacerých úrovniach:

a) Legislatívna -  analýza nových nariadení EÚ a ich implementácia, prijatie do právneho systému SR. Analýza zákona o šľachtení, veterinárneho zákona, zákona o plemenitbe a návrhov zákonov týkajúcich sa Smernice EÚ 92/102 o identifikácii a registrácii zvierat a Nariadenia EÚ 97/820, ukladajúce povinnosť identifikačných kariet pre premiestňovanie, export a import hovädzieho dobytka;  

b) Školenie -	výmena informácií medzi vedeckými inštitúciami, zodpovednými úradmi, technickými operátormi a ostatnými zainteresovanými stranami, súvisiacich s prijatím legislatívy EÚ a  systému databázy.

Projekt bude realizovaný po dobu 18 mesiacov v spolupráci s twiningovým partnerom z Talianska (Veneto Region, Health Council) od mája 2001, pričom hlavným odberateľom pomoci je Štátny plemenársky ústav SR  (ŠPÚ SR). Predpokladaný termín ukončenia je 25. 10. 2002.

Výstupy projektu:
•	uskutočnenie analýzy relevantnej slovenskej legislatívy, identifikácia rozdielov s  komunitárnou acquis; 
•	uskutočnenie analýzy aktuálnej situácie v označovaní, identifikácii a evidencii HD;
•	návrh najvhodnejšieho systému pre Slovensko v označovaní, identifikácii a evidencii HD;
•	identifikácia potenciálnych inštitúcií najvhodnejších pre označovanie, identifikáciu a evidenciu HD;
•	vypracovanie návrhu pre postup prác na implementácii elektronickej siete pre označovanie, identifikáciu a evidenciu HD;
•	školenia -	výmena informácií: v prvých dvoch marcových týždňoch sa v prostredí vedeckých inštitúcií, zodpovedných úradov, technických operátorov, veterinárnych lekárov a ďalších zainteresovaných strán súvisiacich s evidenciou zvierat, uskutočnili pracovné dielne zamerané na výmenu súvisiacich poznatkov a informácií formou školení a seminárov v mestách Nitra, Žilina, Banská Bystrica a Košice.  
Projekt sa realizuje.

Pr. SR 99/IB/AG/03 – Harmonizácia legislatívy v oblasti kontroly kvality mlieka a založenie Národného referenčného laboratória
	partnerská krajina – Nemecko
	finančné krytie: 0,28 MEUR

Výstupy projektu:
•	harmonizácia legislatívy súvisiacej s kvalitou a hygienou mlieka a navrhnuté odporúčania pre slovenskú stranu;
•	uskutočnenie auditu Národného referenčného laboratória v Nitre a centrálnych skúšobných laboratórií v Bratislave a Žiline;
•	dodávka laboratórnej techniky;
•	školenia relevantných slovenských expertov v Nemecku.
 
 Zhodnotenie efektívnosti projektu:

	Okrem cieľov projektu stanovených v technickej zmluve boli do aktivít projektu zahrnuté aj dodatočné semináre a rokovania, ktoré boli potrebné z hľadiska komplexného riešenia problematiky kontroly kvality mlieka na Slovensku. Do aktivít bol okrem 2 centrálnych skúšobných laboratórií (Bratislava, Žilina) a Národného referenčného laboratória (Nitra) zapojený aj Výskumný ústav živočíšnej výroby v Nitre. 
	Slovenskí experti z troch laboratórií absolvovali školenia v Nemecku predovšetkým na používanie špeciálnej laboratórnej techniky na kontrolu kvality mlieka, ktorá sa má dodať aj do slovenských laboratórií z prostriedkov programu Phare.
Predvstupový poradca projektu vypracoval technickú špecifikáciu pre nákup laboratórnych zariadení pre vybavenie Národného referenčného laboratória a poskytol poradenstvo slovenským expertom pri vypracovaní detailnej technickej špecifikácie na dodávku techniky, ktorá bola obstaraná v roku 2002  v rámci  spolufinancovania zo štátneho rozpočtu.
Užívateľmi projektu boli Ministerstvo pôdohospodárstva SR (príslušné sekcie), Štátna veterinárna a potravinová správa SR, Slovenský mliekárenský zväz, Národné referenčné laboratórium – Nitra, Centrálne skúšobné laboratóriá na kontrolu kvality mlieka – Bratislava, Žilina.
Hlavnými aktivitami projektu boli semináre pre slovenských expertov o problematike legislatívy kvality a hygieny mlieka pod vedením krátkodobých nemeckých expertov. Uskutočnil  sa tiež seminár o problematike Národného referenčného laboratória. 
PAA vykonal audit Národného referenčného laboratória v Nitre, ako aj centrálnych skúšobných laboratórií v Bratislave a Žiline, na základe ktorého pripravil technickú špecifikáciu pre dodávku laboratórnej techniky do týchto troch laboratórií. Uskutočnilo sa školenie 5 slovenských laboratórnych expertov v Nemecku o používaní vyšpecifikovanej špeciálnej laboratórnej techniky. 
	Dôležitým výstupom projektu sú odporúčania pre slovenskú stranu na zmenu relevantnej legislatívy tak, aby sa dosiahla jej kompatibilita s „acquis“. 
	Do aktivít projektu boli zahrnuté aj dodatočné semináre a rokovania, ktoré boli potrebné z hľadiska komplexného riešenia problematiky kontroly kvality mlieka na Slovensku. Do aktivít projektu bol dodatočne zapojený aj Výskumný ústav živočíšnej výroby v Nitre.
	Implementáciu projektu hodnotíme pozitívne, všetky aktivity a ciele definované v technickej zmluve boli splnené v predpísanom termíne.
Projekt je ukončený.

E.2. Projekty v rámci Finančného memoranda 2000.

1. Úrad vlády SR

Pr. SK 00/IB/JH/02 – Boj proti drogám
                                     partnerská krajina - Francúzsko
  finančné krytie:  1,0 MEUR

	Tento projekt sa zameriava na:
1.	realizáciu efektívnej protidrogovej politiky a posilnenie koordinačných kompetencií Generálneho sekretariátu výboru ministrov. Aktivity tejto fázy projektu sa realizovali počas dvoch kvartálov od začiatku implementáci projektu a vyvrcholili uskutočnením seminára v Bratislave 6. – 8.2.2002. Seminár sa organizoval pre expertov za účelom načrtnutia nového modelu medzirezortnej koordinácie boja proti drogám na Slovensku v súlade s požiadavkami EÚ. Závery seminára sa zhrnuli do záverečnej správy. Odporúčania správy boli predložené francúzskym a slovenským expertom na pripomienkovanie, na základe toho pozmenené a prezentované riaditeľovi Generálneho sekretariátu na stretnutí s účasťou vedúcich oboch tímov.

2.	Rozvoj, administratívne posilnenie a inštitucionalizácia Národného protidrogového informačného systému v súlade s európskymi normami. V priebehu tejto fázy sa uskutočnila návšteva piatich expertov v Nemecku a študijný pobyt vo Veľkej Británii. Boli poskytnuté technické požiadavky na vybavenie kancelárie. Ostatné aktivity, vrátane záverečného seminára, asistencie zahraničných expertov a vytvorenia web – stránky sa realizovali s určitým oneskorením pre určité vnútorné problémy, ktoré sa týkali definovania postavenia Informačného systému v hierarchii inštitúcií zameraných na boj proti drogám, personálneho obsadenia a technického vybavenia.

3.	Rozvoj a implementácia Národnej stratégie zníženia dopytu po drogách. Uskutočnila sa návšteva slovenských expertov vo Francúzsku, seminár slovenských odborníkov.
4.	Rozvoj efektívnej a aktualizovanej Národnej stratégie pre obmedzenie ponuky drog. V rámci tejto aktivity sa uskutočnili študijné pobyty v Nemecku a Veľkej Británii počas tretieho štvrťroku. V júni sa organizoval záverečný seminár.
Projekt je ukončený.

Pr. SK 00/IB/JH/01 – Podpora Národného programu boja proti korupcii
                                      partnerská krajina – Španielsko
  			   finančné krytie:  0,55 MEUR

	Počas prvých troch mesiacoch predvstupový poradca španielského kráľovstva p. Jorge Espina zozbieral všetky dostupné informácie o aplikovateľnom právnom rámci. Na základe týchto informácií bolo možné predložiť slovenským správnym orgánom určité návrhy ohľadne konkrétnych aspektov, ktoré by z hľadiska vhodnejšieho spôsobu boja proti korupcii a organizovanému zločinu mohli byť vylepšené.  

	Hneď od prvej chvíle sa prikročilo k podrobnej analýze krokov už podstúpených slovenskou vládou v boji proti korupcii a k nadviazaniu potrebných kontaktov s rôznymi inštitúciami, ktoré môžu byť z hľadiska tejto analýzy považované za relevantné.  
V súvislosti s uvedeným sa tiež uskutočnili kontakty so všetkými osobami a inštitúciami zaangažovanými v boji proti korupcii, aby sa tak uľahčila akákoľvek eventuálna spolupráca, ktorá bude v budúcnosti považovaná za opodstatnenú. Tieto kontakty zahŕňajú samotného podpredsedu vlády pre ekonomiku, generálneho prokurátora, predstaviteľov združení sudcov a členov polície (osobitne Úradu interného vyšetrovania, ktorý sa venuje vyšetrovaniu oznámení o korupcii v radoch Policajného zboru) a členov Ministerstva spravodlivosti, Ministerstva vnútra a Ministerstva hospodárstva. Takisto sú zahrnuté do týchto kontaktov mimovládne organizácie alebo spoločenské skupiny, ktoré sa mimoriadne citlivo stavajú k boju proti korupcii, čo je osobitne evidentné v prípade správ vypracovaných Svetovou bankou alebo v prípade MVO International Transparency. Ďalšími organizáciami, ktoré tu pôsobili v bilaterálnom rámci (ako, napríklad, americká organizácia právnikov “American Bar Association”) môžu byť takisto predmetom záujmu, keďže pôsobili v niektorých slovenských inštitúciách, napríklad v už spomenutej Rekodifikačnej komisii. 

Inštitucionálna analýza

	V podobe doplnku k uvedeným činnostiam sa v Zmluve o twinningu stanovuje potreba uskutočnenia dôraznejšej analýzy tých rezortov, ktoré sú priamo zaangažované do boja proti korupcii. Za týmto účelom boli vytvorené štyri dvojice expertov, ktorí priebežne vykonávajú túto prácu v rôznych rezortoch: spravodlivosti, polície, hospodárskych a daňových inštitúciách. Výsledky sú obsiahnuté v pravidelných správach.

Právne a sociologické semináre.

Uskutočnili sa série seminárov o rôznych aspektoch – právnych i sociologických – dôležitých pre adekvátny boj proti korupcii. 
Trvanie seminárov v zásade neprekračuje dĺžku trvania tri dni (obyčajne od stredy do piatku) a počet účastníkov 30 (vybraných spomedzi sudcov,  prokurátorov a policajtov). Na všetkých seminároch sa snažíme zabezpečiť rovnakých účastníkov. Poslucháči prejavili mimoriadny záujem o naše skúsenosti z boja proti korupcii a z aspektov, o ktorých sa na jednotlivých seminároch pojednáva. Takisto prejavili záujem aj o spôsoby spolupráce medzi jednotlivými inštitúciami a zložkami zaangažovanými do boja proti korupcii (aj keď samozrejme budú aj ďalšie semináre, ktoré sa svojim obsahom sústredia na tieto aspekty spolupráce vo väčšej miere). 

	V konečnom dôsledku je zrejmé, že ide o ambiciózny projekt tak z hľadiska jeho rozsahu ako aj jeho cieľov. Je však tiež pravda, že obdobie, ktorým práve prechádza Slovenská republika je mimoriadne priaznivé pre zavedenie čo najväčšieho počtu reforiem, pretože súčasná vláda sa sústredila na úlohu čo najrýchlejšieho zosúladenia všetkých sfér s prostredím Európskeho spoločenstva s tým, že by chcela zavŕšiť svoje úsilie vstupom do Únie v prvej skupine kandidátskych krajín v roku 2004.	
Projekt sa realizuje.

Pr. SK 00/IB/OT/01 – Zlepšenie situácie Rómov
                                      partnerská krajina - Francúzsko
  			   finančné krytie:  0,55 MEUR

Cieľom tohto projektu je definovanie statusu splnomocnenca, posilnenie manažmentu kancelárie splnomocnenca (ľudské zdroje, finančné zdroje, zabezpečenie efektívneho pôsobenia medzirezortnej komisia a jej komunikácie s splnomocnencom. Ďalším cieľom je vytvorenie agentúr v oblastiach vzdelanie, zamestnanosť, bývanie, ktoré by získavali informácie o projektoch a programoch, ktoré sa realizujú a na základe toho by šírili efektívne metódy. 
Hlavné oblasti:
•	Vzdelávanie
•	Zamestnanosť
•	Bývanie
•	Zdravie

Ad 1.: Projekt navrhuje vytvorenie psychologicko – pedagogických centier, ktorých pracovníci by spolupracovali so žiakmi škôl ako aj s rodičmi, revíziu vstupných testov pre problémové deti, s následným absolvovaním doplňujúcich kurzov, posilnenie legislatívy v oblasti absolvovania základného vzdelania, zavedenie “ prípravných ročníkov” v školách ako dočasné riešenie s cieľom začlenenia Rómskych detí do škôl. V tejto oblasti sa navrhuje definovanie národnej a regionálnej politiky vo sfére školstva.

Ad 2.: V tejto oblasti sa plánuje založenie agentúry, ktorá by poskytovala odborné zaškolenie, právne, ekonomické a finančné poradenské služby pre Rómov. Týmto krokom sa sleduje podpora malého a stredného podnikania. Ďalším cieľom je zamestnávanie Rómov pri budovaní bytových jednotiek, stimulácia zamestnávateľov k zamestnaniu Rómov formou rôznych zvýhodnení.

Ad 3.: V otázke bývania sa plánuje zvýšiť účasť Rómov pri budovaní bytových jednotiek a infraštruktúry, zlepšenie sektorovej koordinácie na národnej a regionálnej úrovni v súvislosti s otázkou bývania a vytvorenie agentúry, ktorá bude ponúkať miestnej samospráve technickú pomoc pri implementácii programov v otázke bývania.

Ad 4.: Cieľom je zvýšiť osvetu v oblasti zdravotnej starostlivosti, zameranú prioritne na ženy, prevencia intravenózneho užívania drog, zlepšenie prístupnosti zdravotnej starostlivosti, zvýšenie motivácie lekárov.
Projekt sa realizuje.

2.Ministerstvo životného prostredia SR 

 Pr. SK 00/IB/EN/01 – Implementácia Smernice pre hodnotenie dopadu na životné  prostredie (EIA)
                                          partnerská krajina -  Nemecko
                                          finančné krytie:  0,7 MEUR

Hlavnými cieľmi projektu sú najmä:
-	zabezpečiť transpozíciu, implementáciu a uplatnenie EIA smernice v súlade s legislatívou EÚ 
-	implementácia informačného systému pre EIA
-	vybudovanie inštitúcií na implementáciu a uplatnenie legislatívnych opatrení súvisiacich s EIA
-	posilnenie kampane na pozdvihnutie povedomia verejnosti o EIA
-	príprava školiacich programov pre cieľové skupiny

Uskutočnené aktivity:
Zatiaľ boli uskutočnené nasledujúce aktivity:
-	analýza súčasného stavu EIA (zákony, schémy)
-	porovnanie EIA legislatívy Nemecka, ES a Slovenska
-	pracovné stretnutia so zamestnancami SAŽP a zamestnancami regionálnych a miestnych úradov

Oficiálne bol projekt zahájený dňa 29. 4. 2002 avšak práce na projekte boli zahájené už 1.februára 2002.
Prvá verzia TOR súvisiaca s kampaňou na pozdvihnutie povedomia verejnosti o EIA bola doručená na CFCU a na zastúpenie EK 15. 3. 2002. Finálna verzia TOR bude doručená do konca apríla 2002. Projekt bude ukončený v apríli 2003.
Projekt sa realizuje.

Pr. SK 00/IB/EN/02 –     Posilnenie Slovenského inšpektorátu životného prostredia
  			      finančné krytie:  0,2 MEUR
      partnerská krajina: Dánsko

	Twinningová zmluva bola partnerskými stranami podpísaná 3. októbra 2001. Projekt sa bude realizovať 12 mesiacov od podpísania zmluvy.

Hlavnými cieľmi projektu sú najmä:
-	posilnenie Slovenskej inšpekcie životného prostredia, čo predpokladá vytvorenie primeranej organizačnej a prevádzkovej štruktúry pre integrovaný prístup (IMPEL)
-	zlepšenie súboru kontrolných aktivít SIŽP

Uskutočnené aktivity:
Zatiaľ boli uskutočnené nasledujúce aktivity:
-	realizovaná bola séria pracovných stretnutí a seminárov pracovníkov Slovenskej inšpekcie životného prostredia
-	boli vytvorené pracovné skupiny (odpady, voda, vzduch)
-	boli vypracované návrhy pre všeobecnú inšpekciu a inšpekciu papiernického priemyslu
Je predpoklad, že projekt bude v stanovenom termíne úspešne dokončený.
Projekt sa realizuje.

3. Ministerstvo práce, sociálnych vecí a rodiny SR

Pr. SK 00/IB/SO/01 –    Rozvoj sociálneho dialógu na bipartitnej úrovni 
  			     finančné krytie:  1,0 MEUR
     partnerská krajina: Holandsko, Veľká Británia

Cieľom projektu je podporiť Slovensko pri posiľňovaní sociálneho dialógu a kolektívneho vyjednávania na všetkých úrovniach a pri uplatňovaní príslušných európskych  smerníc v národnej legislatíve SR s dôrazom na Smernicu o európskych podnikových radách.

V NPPA patrí Sociálny dialóg medzi  krátkodobé priority.
 
-	Novelizovať zákon č. 2/1991 Zb. O kolektívnom vyjednávaní v znení neskorších predpisov
-	Posilnenie KOZ SR, formou vzdelávacích seminárov na prípravu projektov, vzdelávanie a výmena skúseností, riešenie reprezentatívnosti odborových organizácií. 

Prioritou projektu je posilnenie kapacity sociálnych partnerov pre aktívne zapojenie sa v bipartitnom sociálnom dialógu prostredníctvom školení manažérov na všetkých úrovniach.
Ide o twinningový projekt v spolupráci s holandským Ministerstvom sociálnych vecí a zamestnanosti a britskou Poradenskou službou pre zmier a arbitráž – ACAS. 

Realizácia projektu sa oficiálne začala 3. decembra 2001, projekt je na konci začiatočnej fázy, v ktorej sa zisťuje existujúca štruktúra sociálneho dialógu, formou zaslania dotazníka všetkým sociálnym partnerom na národnej úrovni, všetkým odvetviam na regionálnej úrovni a na podnikovej úrovni. Výsledky dotazníka  načrtli súčasnú kvalitu sociálneho dialógu, na základe ktorej bude dohodnutý obsah jednotlivých školiacich aktivít, študijných pobytov a konferencií. Zároveň sa robia porovnávacie štúdie so systémami sociálneho dialógu v Holandsku a Veľkej Británii.

13. marca sa v rámci projektu uskutočnilo tretie stretnutie pracovnej skupiny a prvé stretnutie riadiaceho výboru. Na oboch stretnutiach bol prezentovaný návrh Inception Report (Počiatočnej správy) a každý mal možnosť sa k správe a k jej záverom vyjadriť. Pripomienky sa teraz zapracovávajú do konečnej podoby tejto správy.
Úvodná  konferencia sa uskutočnila  dňa 19.4.2002, program bol zameraný na oboznámenie o záveroch a výstupoch z počiatočnej fázy projektu.
Uskutočnil sa 2-dňový Workshop „Členstvo a služby“ – 25.-26.4.2002, kde nás oboznámili so svojimi skúsenosťami so sociálnym dialógom  experti z Veľkej Británie a Holandska.

V priebehu 3. misie sa uskutočnila Úvodná konferencia, ktorej sa zúčastnili odborníci z rôznych zodpovedajúcich oblastí. Uskutočnila sa i tlačová konferencia. Seminár bol z pohľadu účastníkov veľmi pozitívne hodnotený. Predpokladáme, že toto spôsobí aj zvýšenie záujmu o túto špecifickú oblasť.

Následná 4. misia sa uskutoční v týždni  od 22. apríla 2002 pracovnými stretnutiami slovenských odborníkov s holandskými v Holandsku a 26. apríla 2002 vyvrcholí misia pracovným stretnutím strategickej skupiny v Bratislave na MPSVR.
Projekt sa realizuje.

4. Štatistický úrad SR

Pr. SK 00/IB/ST/01 –    Cenzus malých a stredných podnikov
  			     finančné krytie:  0,3 MEUR
     partnerská krajina: Španielsko, Rakúsko

Aktivity uskutočnené v rámci twinningového projektu:

-	V dňoch 30.1. -1.2.2002 sa na ŠÚ SR konalo školenie školiteľov anketárov, kde prednášal  
      expert Norbert Rainer z Rakúskeho štatistického úradu.
-	2.2.2002 bol podľa jednotných podmienok schválených DEK na Slovensku prepracovaný    
      rozpočet na twinningovú zmluvu v kategórii III, ktorý v súčasnosti predstavuje sumu     
      271.407 EUR (pôvodná suma bola 300.000 EUR).
-	PAA pripravila a zabezpečila program pobytu expertov zo ŠÚ SR na pracovnej návšteve 
      25.2. -1.3.2002 v INE v Madride, ktorej cieľom bolo prevzatie know-how realizácie
      Cenzu.   
-	PAA pripravila a zabezpečila pracovnú návštevu 6. - 7.3.2002 na Rakúskom štatistickom   
      úrade, ktorej cieľom bolo oboznámiť sa s realizáciou Cenzu SMEs na regionálnej úrovni.  
      PAA v obidvoch prípadoch expertov osobne sprevádzala.
-	15.3.2002 sa začala realizácia cenzu. Dotazníkom bolo oslovených 121 500 spravodajských jednotiek – malých a stredných podnikov.
-    19.3.2002 sa na ŠÚ SR konala tlačová beseda k Cenzu malých a stredných podnikov.
-	19.4.2002 sa v hoteli Bratislava konala prezentácia Cenzu malých a stredných podnikov, ktorú realizovala reklamná agentúra VYV.
Projekt sa realizuje.

5.	Úrad pre normalizáciu, metrológiu a skúšobníctvo SR

Pr. SK 00/IB/EC/01 –    Uplatnenie zákona o technických požiadavkách na výrobky a 
                                         posudzovaní zhody a odborná pomoc v procese prijímania 
                                         legislatívy EÚ v oblasti voľného pohybu tovarov
  			     finančné krytie:  0,56 MEUR
     partnerská krajina: Španielsko

Koncom januára 2002 bola odoslaná do Bruselu finálna verzia twinnigového covenantu, ku ktorej mala Steering Committee jedenásť pripomienok. Do 23. apríla bola vypracovaná nová verzia so zapracovaním všetkých uvedených pripomienok, vrátane redukcií finančných prostriedkov o 90 tis. EUR, keďže medzi požiadavkami bola navrhnutá aj redukcia rozpočtu. Uvedený návrh covenantu bol 23. apríla zaslaný Delegácii EK v elektronickej forme aj e – mailom a 30. apríla doručený v origináli podpísanom zodpovednými zástupcami ÚNMS SR a AENOR. V súčasnej dobe je projekt v schvaľovacom konaní.
Projekt je v procese prípravy na realizáciu.

E.3.  Projekty v rámci Finančného memoranda 2001

1. Ministerstvo hospodárstva SR

Pr. SR/01/EY/01 –  Podpora energetickej politiky SR (Podpora inštitúcií v sektore energetiky v oblasti kontroly zásob ropy, regulácie a energetickej efektívnosti)
                                       partnerská krajina - Nemecko
         	                           finančné krytie:  0,8 MEUR

	Twinnigový covenant bol zaslaný do Bruselu, bol schválený Steering Committee s pripomienkami. Po ich zapracovaní ( čo sa už uskutočnilo) postačilo odsúhlasenie Covenantu Delegáciou EK v Bratislave. Predpokladaná dĺžka trvania projektu je 18 mesiacov. Realizácia projektu začala v máji 2002.

2.	Ministerstvo dopravy, pôšt a telekomunikácií SR

Pr. SR/01/TR/01 –  Harmonizácia v železničnej doprave
                                 finančné krytie:  0,5 MEUR
                                 partnerská krajina: Holandsko

Finálna verzia Technickej zmluvy twinnigového projektu bola po zapracovaní pripomienok schválená. Realizácia projektu sa mala začať v máji 2002, ale jeho začiatok sa pre prepracovanie zmluvy posunul na jún 2002.  Podstatou projektu je pomoc pri zriaďovaní regulačného orgánu v železničnej doprave a aproximácii sekundárnej legislatívy EÚ. Projekt by sa mal realizovať 12 mesiacov. Predvstupový poradca je Nico Roodt. Partnerskou inštitúciou je Ministerstvo dopravy, verejných prác a vodného hospodárstva Holandska.
	Vedľajším partnerom projektu je Veľká Británia.
Projekt sa realizuje.

3.Ministerstvo pôdohospodárstva SR 

Pr. SR/01/OT/01 -  Kontrola potravín  
                                 finančné krytie:  0,35 MEUR
                                 partnerská krajina: Holandsko

Cieľom twinnigového projektu je vytvorenie globálneho, koordinovaného a efektívneho systému trhového dozoru v SR. Projekt bude  realizovaný v spolupráci s Ministerstvom hospodárstva SR, pričom v rámci MP SR sa budú riešiť aktivity súvisiace s potravinovým dozorom, kým MH SR sa bude zaoberať nepotravinovým trhovým dozorom. 
Technická zmluva bola Riadiacim výborom odporučená na prepracovanie. Posledné pripomienky, ktoré boli Ministerstvu pôdohospodárstva SR predložené na prepracovanie a ktoré vyplynuli zo stretnutia zástupcov všetkých relevantných strán dňa 31.7.2002 na v priestoroch Delegácie EK v Bruseli mali byť zapracované do 15.8.2002 v rátane predloženia prepracovanej verzie Technickej zmluvy. V prípade dodržania termínu zo strany MH SR môže byť nová zmluva prerokovaná Riadiacim výborom v Bruseli dňa 15.9.2002 a začiatok realizácie projektu sa očakáva v októbri 2002.
Projekt je v procese prípravy na realizáciu.

4.  Ministerstvo spravodlivosti SR

Pr. SR 01/JHA/01 – Posilnenie nezávislosti súdnictva
			partnerská kajina – Grécko
			finančné krytie - 

	Twinningový projekt je zameraný na podporu posilnenia sudcovskej samosprávy, ktorej hlavným prvkom je kreovanie a funkčnosť sudcovských rád a Rady sudcov SR. V súčasnosti prebieha príprava technického dohovoru (Technical Covenant), ktorý pripravujú vybratí twinningoví partneri v spolupráci s MS SR. Zmenou postavenia sudcovských rád sa mení aj činnosť sudcovských rád v praxi a medzi hlavné otázky, ktorými sa bude tento projekt zaoberať sú zamerané na etiku a disciplinárne otázky v sudcovskej praxi. Významnú úlohu pre zefektívnenie súdnictva bude hrať aj zavedenie úradu vyššieho súdneho úradníka, otázky rekodifikácie OSP a alternatívnych riešení sporov.
	Na projekte spolupracujú ako vedľajší partneri: Francúzsko a Veľká Británia.
Projekt je v procese prípravy na realizáciu.

5. Ministerstvo výstavby a regionálneho rozvoja SR

Pr. SR 01/SPP/01 – Rozvoj inštitucionálneho rámca a administratívnych kapacít pre
                                  programovanie a implementáciu štrukturálnych fondov 
                                 partnerská krajina: Francúzsko, Írsko
                                 finančné krytie – 1,5 MEURO

	Twinningová zmluva bola 14.6.2002 vrátená na prepracovanie. Dňa 24.7.2002 Riadiaci výbor prerokoval prepracovanú verziu zmluvu a opäť ju vrátil na prepracovanie. Ani na svojom ďalšom zasadnutí dňa 1.8.2002 Riadiaci výbor opätovne prepracovanú zmluvu neschválil a je potrebná jej ďalšia úprava. 
Projekt je v procese prípravy Technickej zmluvy.

6. Ministerstvo financií SR

Pr. SR/01/FI/02 - 	Verejná vnútorná finančná kontrola
                                    partnerská krajina – Francúzsko, Švédsko 
	finančné krytie – 1,0 MEURO

	Technická zmluva bola v júli 2002 Riadiacim výborom EK v Bruseli vrátená na prepracovanie. Slovenská strana všetky pripomienky zapracovala a v súčasnosti sa očakáva odpoveď Riadiaceho výboru.
Projekt je v procese prípravy na realizáciu.

F. Twinning light

	Zjednodušený twinning – twinning light je orientovaný rozsahom na menšie aktivity v budovaní inštitúcií, kde nie je priestor na uplatnenie twinningového predvstupového poradcu a zameriava sa predovšetkým na naliehavé aktivity vyžadujúce okamžité riešenie.
	17.4.2002 bol podpredsedníčkou vlády SR pre európsku integráciu predložený samostatný materiál na rokovanie Ministerskej rady vlády SR pre európsku integráciu „Návrh na posudzovanie projektov Twinning light 2001“. Materiál bol ministerskou radou schválený. Predkladaná správa hodnotiaca twinningový proces obsahuje základné body tohto materiálu, ktorý je dostupný na odbore zahraničnej pomoci ÚV SR. 

Základné charakteristiky twinning light:
•	dĺžka projektu je 6 mesiacov s možnosťou jeho predĺženia na maximálne 8 mesiacov
•	finančný strop projektu je 150 000 EURO
•	prijímateľ vypracuje project fiche a zašle ho na schválenie Delegácii EK v Bratislave
•	delegácia pošle project fiche na informatívnu konzultáciu EK v Bruseli
•	na základe schválenia project fiche prijímateľ  vypracuje TOR
•	Delegácia EK v Bratislave zašle TOR priamo na členské krajiny
•	projekty sú zameraná na splnenie krátkodobých špecifických cieľov (tailor-made)
•	projekty musia byť v súlade s Národným programom pre prijatie acquis (NPAA) a Partnerstvom pre vstup (AP)
•	projekty musia byť zamerané výlučne na priority stanovené NPAA a AP a na špeciálne oblasti
•	výsledky projektu musia byť jasne definované, pričom musia vychádzať zo schválenej koncepcie v danej oblasti
•	prijímateľ musí zabezpečiť spôsob. ktorým zaručí dosiahnutie uvedených výsledkov
•	projekt twinning light sa nesmie použiť na podporu obyčajného twinningu
•	twinning light je zameraný na pokrytie realizácie tých oblastí acquis kde by bolo pôsobenie predvstupového poradcu neefektívne
•	deadline na predloženie návrhov zo strany členských štátov EÚ je 1 mesiac
•	v rámci twinning light kandidátska krajina spolupracuje len s jedným členským štátom EÚ (konzorcia viacerých členských štátov nie sú dovolené)
•	do projektu môžu byť zapojení aj experti z iných členských štátov, ale podliehajúci vedeniu Project leadera členského štátu 
•	v rámci twinning light budú strednodobí experti (1 mesiac a viac) považovaní za krátkodobých expertov
•	po 2 mesiacoch od začatia projektu bude vypracovaná správa, ktorá bude schválená a podpísaná prijímajúcou inštitúciou a ktorá k nej môže vzniesť pripomienky
•	rovnaká procedúra sa bude uplatňovať aj v prípade vypracovania záverečnej správy
•	Technická zmluva (Twinning Covenant) sa nevypracováva

F.1 Twinning light 2001

	Na základe rozhodnutia Ministerskej rady vlády SR pre európsku integráciu sa v rámci twinning light predložilo Delegácii EK v Bratislave na schválenie 8 projektov z celkového počtu 19 navrhovaných projektov zo strany slovenských rezortov. Schválené boli nasledovné 3 projekty:

Tabuľkový prehľad schválených projektov twinning light 2001

č. projektu

Popis projektu

Rezort

Schválený rozpočet
v 
MEUR

TLP 01-02 | Návrh Novej bilaterálnej zmluvy s USA o investovaní v súlade s legislatívou EÚ | Ministerstvo financií SR | 0,11
TLP 01-05 | Harmonizácia legislatívy v oblasti aplikácie DPH v rámci jednotného trhu EÚ | Ministerstvo financií SR | 0,07
TLP 01-06 | Vytvorenie Úradu daňového vyšetrovania v rámci daňovej administratívy | Ministerstvo financií SR/Ústredné daňové riaditeľstvo | 0,1

	K schváleniu ďalších dvoch projektov sa zatiaľ Delegácia EK v Bratislave nevyjadrila. Ide o nasledovné projekty:

Tabuľkový prehľad navrhovaných projektov twinning light 2001

č. projektu

Popis projektu

Rezort

Predpokladaný rozpočet v 
v 
MEURO

TLP 01-17 | Predvstupová pomoc v inštitucionálnej a právnej úprave v oblasti trhu s pozemkami | Ministerstvo pôdohospodárstva SR / Slovenský pozemkový fond | 0,1
TLP 01-19 | Návrh rozpočtového systému pre príspevky z/do rozpočtu EÚ po vstupe | Ministerstvo financií SR | 0,1